Baby-G Sempena Ulang Tahun Ke-25 Mula Dijual Dengan Harga RM419

Bersempena dengan ulang tahun model Baby-G yang ke-25, G-Shock hadir dengan Baby-G edisi khas. Sebelum ini, ia hanya tersedia secara atas talian Baby-G Eropah.

Untuk pengetahuan anda, model yang digunakan adalah BGD-525 dimana ia hampir sama dengan model pertama G-shock DW-520 dan ia hadir dengan warna putih.

Harga bagi koleksi ini adalah RM419 dan tersedia di butik-butik G-Shock Malaysia hari ini. Pastinya anda peminat jam tangan jenama G-Shock tidak akan melepaskan peluang untuk mendapatkan koleksi edisi khas ini.


13 Cara Buat Wanita Gembira Ini Boleh Mengeratkan Hubungan Anda Dengan Si Dia

Menurut majalah Maskulin keluaran Karangkraf, 24% wanita yang mendakwa dirinya tidak gembira di dalam perhubungan hanya menghabiskan masa kurang dari lima minit sehari bersama pasangan. Wanita berasa gembira jika anda dapat meluangkan masa sekurang-kurangnya 30 minit tanpa sebarang gangguan gajet dan kerja. Persoalannya bagaimana cara menggembirakan wanita? Apa yang boleh dibuat dalam tempoh tersebut?

Ini adalah 13 cara yang bakal buat wanita gembira apabila bersama pasangannya. Pasti senyuman tak lekang di bibir sepanjang hari. Oh ya! Tip ini hanya untuk mereka yang sudah berkahwin sahaja.

1. Beritahu dia jika dia telah melakukan sesuatu dengan baik dan setelah itu ucap terima kasih kepadanya. Ini menunjukkan anda mengambil berat tentang usahanya dan menghargai apa yang dilakukan olehnya itu.

2. Buat dia ketawa selalu dengan humor anda. Jika anda bukan seorang yang kelakar, belajarlah beberapa ayat gurauan yang boleh mencuit hatinya. Apa yang penting buatkan dia gembira.

3. Kadang-kala anda boleh memasak untuk dia walaupun masakan itu mudah sahaja. Jika anda tidak tahu masak, dia akan tetap menghargai usaha anda itu.

4. Curahkan kasih sayang kepadanya bila-bila masa anda berkesempatan melakukannya. Namun itu tidak bermakna anda perlu sentiasa berpegangan tangan bersama. Lakukan sesuatu yang spontan seperti ciuman di pipi atau menggosok belakangnya ketika dia kepenatan. Tindakan anda ini akan membuatkan dia kembali gembira dan mungkin menjadi ubat padanya untuk hari tersebut.

5. Lakukan kerja rumah terutama kerja yang dia tidak suka lakukannya. Bantu dia. Jika dia sudah selalu mengemas, apa kata anda minta dia rehat pada hari tersebut dan anda sukarela mengambil alih kerja rumahnya itu. Pasti dia terharu dengan anda.

6. Wanita suka lelaki yang pandai membaiki atau memperbetulkan sesuatu untuknya. Itu menunjukkan satu kualiti yang boleh diharapkan pada seorang lelaki. Maka, bantu tukar mentol atau tukar tayar kereta atau nyah virus dari komputernya akan buat pasangan anda berasa bersyukur memiliki anda disampingnya. Jika anda tidak reti membaikpulih, belajar.

7. Bersukan atau bermain bersama pasangan akan membantu stimulasi minda dan badan. Jika dia tidak tahu, beri tunjuk ajar kepadanya. Anda juga boleh mempelawa diri untuk menyertai sukan atau permainan yang digemarinya. Ini boleh membantu menambahkan kepercayaan dan kenal diri masing-masing. Ini juga boleh menunjukkan dia penting buat anda apabila anda mahu melibatkan dia dengan aktiviti yang anda sukai.

8. Manjakan dia ketika dia sedang bermuram durja. Anda boleh bayarkan dia sesi rawatan spa atau urutan bagi menghilangkan tekanannya atau anda juga boleh menemani dirinya tanpa bercakap apa-apa. Itu sudah cukup untuknya kerana anda berada disisinya pada saat itu.

9. Berikan dia hadiah walaupun ianya kecil dan tidak bernilai ratusan ringgit kerana impak pemberian hadiah itu begitu besar pada seorang wanita. Untuk hasil yang lebih baik, anda disarankan mereka atau mencipta sesuatu untuk dijadikan hadiah. Itu menunjukkan anda ambil berat tentangnya dan usaha itu lebih bernilai dari tanda harga barangan.

10. Dengarkanlah kata hatinya dengan menjadi pendengar yang baik dan memberi respon. Namun, bukan selalu anda perlu memberi pendapat atau respon kerana ada waktunya wanita hanya mahu lelaki mendengar sahaja.

11. Biar dia tahu bahawa pendapat dia juga penting buat anda. Sudah jadi lumrah seorang wanita yang mempunyai pendapat untuk semua perkara. Dia amat menghargainya jika anda meminta pendapatnya atau mahu mendengar pendapatnya sama ada dalam soal perkara kecil atau besar. Lagipun, dia adalah teman hidup anda. Apa jua keputusan yang anda lakukan pasti beri kesan pada diri dan kehidupannya juga. Wujudkan rasa kebersamaan di dalam perhubungan anda. Ikatkannya dengan persefahaman.

12. Jaga dan ambil berat apa yang disukainya. Itu menunjukkan apa yang disukainya itu adalah penting buat anda. Contohnya, raikan dia sekiranya dia suka akan persembahan orkestra, beri kebenaran kepadanya untuk memelihara binatang kesayangan dan belikan alat atau benda yang berkaitan dengan apa yang disukainya itu, contoh koleksi seni.

13. Berikan dia ruang bersendirian jika itulah yang dipintanya. Itu satu tindakan menghormati keputusannya dan memberikan apa yang dia perlukan ketika itu. Dan ingatkanlah si dia bahawa anda ada untuknya bila-bila masa dia perlukan bantuan atau kehadiran anda disisinya.

LIKE dan FOLLOW Vocket di Facebook serta Instagram


Bayi-Bayi Comel Ini Memiliki Wajah Seiras Selebriti dan Tokoh Terkenal

Wallace Michael “Wally” Shawn – Pelakon Amerika, Screenwriter

Vladimir Vladimirovich Putin – Presiden Rusia

Eldrick Tont “Tiger” Woods – Golfer profesional Amerika

Robin McLaurin Williams– watak Mrs. Doubtfire

John Roger Stephens aka John Legend – Penyanyi, Penulis Lirik dan Pelakon

Shawn Corey Carter aka Jay Z – Rapper, Producer, Usahawan

Elvis Aaron Presley – Penyanyi dan Pelakon

Christopher Crosby “Chris” Farley – Pelakon dan Pelawak

William “Bill” Maher, Jr. – Pelawak, Hos TV, Komentar politik, Penulis, Produser, Pelakon


Baby Tahan Diri Daripada Tidur Dengan Senyuman. Kenapa Comel Sangat

Kami sukakan baby dan video yang kami jumpa ini agak lama tapi tidak menghalang untuk kami berkongsi dengan anda. Selalunya baby akan menangis sekiranya mengantuk dan mahu tidur. Tapi baby dalam video ini paling steady lawan mengantuk sambil tersenyum. Cair hati kami.


Baca Antara Sebab Kenapa Kita Perlu Kumpul Hartanah Dengan Betul.

Zaman sekarang, hartanah merupakan sesuatu yang penting untuk semua. Manakan tidaknya, hartanah boleh dijadikan tempat kita berteduh dan berehat dengan baik.

Selain daripada itu, setengah orang mengumpul hartanah untuk menjana kewangan dan kekayaan stabil. Ia juga mampu untuk menjadi sumber backup plan untuk anda sekiranya berlaku sesuatu yang tidak diingini.

Baca perkongsian selanjutnya di bawah oleh Tuan Haryzat


Baca Beberapa Kenyataan Daripada Tun Mahathir Dalam United Nations General Assembly Ke-74

Saya yakin ramai antara kita yang sama-sama menonton ucapan YAB Perdana Menteri kita di United Nations General Assembly, New York awal pagi semalam, waktu Malaysia.

Saya tuliskan sedikit catatan yang saya dapat dari ucapan beliau yang kini tular di banyaknya negara kerana konsistensi Tun Dr. Mahathir mohamad bercakap tentang hak, polisi serta hal-hal kemanusiaan.

Tun memberitahu hanya ada 5 kuasa besar dunia yang menuntut sebagai pemenang did alam Perang Dunia ke-2. Mereka ini ialah Amerika Syarikat, Britain, Perancis, Jepun dan Jerman. Teguran Tun berkisar kepada “rights practically to rule the world”. Yang memberi maksud mesti memberi hak bagus, adil secara tersusun untuk membina kembali dunia dalam kuasa veto yang mereka ada.

Ia termasuk melawan keganasan, melawan tiang-tiang yang tidak menyokong hak sesama manusia untuk mencapai apa sahaja kemenangan.

Keganasan termasuk di mana-mana tempat, negara, kawasan serta apa pun ruang, tetap perlu dibantah dan diselesaikan segera walaupun terpaksa dicampuri urusan negara tersebut kerana apa sahaja peperangan, akan memusnahkan hak manusia untuk terus hidup dengan aman damai.

Sekitar awal 1900, Israel sudah mulai memasang tapak di Tanah Palestin. Dan ini menyebabkan lebih 90% rakyat arab Palestin hidup dalam buangan di negara sendiri. Lebih dari itu, hampir semua negara jiran tidak membantu malah menyokong tindakan tersebut sebagai langkah menjaga hubungan Israel kepada dunia sedangkan keganasan dan kehancuran pemilikan tanah dan tempat adalah sangat kejam dan dasyat.

Keganasan ini terus berlaku hingga ke hari ini tanpa mendapat liputan atau bantuan dari sesiapa. Malah Malaysia sehingga ke hari ini tidak mengiktiraf Israel sebagai sebuah negara dan terus berikrar untuk melawan keganasan tersebut hingga bila-bila.

Ini termasuk yang berlaku di Myanmar yang mana masyarakat Rohingya juga diperlakukan dengan sadis, kejam dan tidak peri kemanusiaan, ia seolah sebuah perancangan dasyat membakar rumah, merosakkan segala kemudahan, merogol, kemudian membunuh mereka yang tidak langsung bersalah kepada sesiapa sahaja.

Tun meneruskan ucapan dengan menyebut konflik Jammu dan Kashmir yang masih belum diselesaikan dengan cara paling aman. Sehingga hari ini dikatakan kawasan tersebut masih dikepung dan dikuasai oleh tentera dan polis namun ianya masih belum mendapat kata sepakat tentang hubungan India dan Pakistan.

Suka sekali saya apabila Tun menyebut ayat yang mana begini bunyinya, “Kita semua dalam negara apapun mahu suasana yang aman, menaikkan ekonomi yang baik, namun kita tidak menyuruh dan membantu kepada keamanan dan semua hal itu termasuk ekonomi dan kebaikan negara tidak akan tercapai.”

Tun terus menerus membuka lembaran perbahasan dengan menyebut dunia ekonomi hari ini berpegang kepada kehebatan kuasa-kuasa yang disebutkan. Dan ia menyebabkan negara yang mundur tidak mendapat peluang untuk membina negara mereka sendiri.

Tun dengan gahnya mengatakan, banyak negara besar dengan sengaja menolak kertas kerja atau cadangan negara kecil yang mahukan perubahan hanya kerana mereka masih belum mampu atau mahu mengambil peluang dengan menindas mereka.

Jadi dengan ini, Tun melancarkan kempen untuk “criminalise war”. Yang mana ia tidak boleh dibuat sesuka hati kepada sesiapapun yang mencetuskan peperangan. Ia akan memusnahkan negara, menghancurkan ekonomi dan kemudiannya berakar kepada masyarakat dan penduduk yang berhadapan dengan kebuluran, sakit serta banyaknya kesusahan.

Masih ada banyak benda yang boleh dibuat untuk membina negara selain dari berperang. Dan itulah yang UN perlukan bagi menyelesaikan masalah-masalah ini dengan menggunakan undang-undang yang keras.

Tun menyebut sendiri yang Malaysia hari ini lebih panas berbanding sebelum ini. Bagi orang yang pernah hidup pada zaman perang, kemudiannya merasa udara yang berbeza walau di tempat yang sama, maka ianya satu poin besar untuk diperdengarkan kepada dunia.

Tentang taufan serta banyaknya bencana yang berlaku, Tun dengan tegas menyatakan kita semua perlu bersedia dengan apa yang kita telah lakukan dengan dunia yang semakin tua ini. Ianya sudah berada dalam orbit sejak sekian lama, beratus juta tahun, dan dengan ini, dari sibuk nak berperang, ada baiknya kita semua bersedia apa sahaja yang dihantar oleh Tuhan kepada kita semua.

Ayat Tun, “every disaster is a world disaster” mengingatkan saya peristiwa Tsunami di Aceh pada tahun 2004 yang membawa kepada lebih 200,000 kematian dan kemudiannya menjadikan Aceh pusat seluruh dunia berkumpul menolong dan membantu serba serbi.

Tun menutup ucapan panjangnya itu dengan banyaknya memberi cadangan seperti membantu negara miskin dari terus berperang, menyediakan bantuan perubatan serta memperbanyakkan bantuan kepada ekonomi supaya peperangan tidak terjadi.

Tun dengan gahnya menegur banyak negara yang kaya raya adalah negara yang memalukan jika tidak membantu negara yang miskin.

UN juga wajib menjalankan tugas dengan cemerlang tanpa gangguan mana-mana negara, dengan membina ekonomi melalui latihan dan teknologi. Adalah sangat wajar, sebagai kuasa veto (UN) juga perlu menggunakan undang-undang bagi menyelesaikan banyak negara yang sedang dalam kesusahan berbanding melihat sahaja peperangan tanpa sebarang penyelesaian.

Selesai sahaja ucapan Tun, saya ulang tonton dan masih merasakan Tun adalah Perdana Menteri yang sama semasa beliau menduduki kerusi itu sekitar 20 tahun lalu.

Ketegasan dan konsistennya Tun bercakap tentang hak Palestin serta hal lain yang sama terutamanya kemanusiaan, negara yang miskin, keupayaan manusia yang belajar (dunia pendidikan) dan teknologi, adalah sebuah penghargaan besar buat kita, Malaysia.

Gelaran Bapa Permodenan yang beliau sandang itu membawa kepada kembalinya rasa hormat dari negara luar kepada negara kita.

Dari malam tadi, hingga ke hari ini, ucapan Tun kini menjadi bualan dan saya yakin akan menjadi banyaknya case study serta rujukan kepada banyaknya negara untuk membangun dan membina negara mereka sendiri bersama dengan hak-hak yang wajar mereka ada.

Tahniah Malaysia, suara kita berdiri lagi di persada dunia dengan ketegasan dan membawa hak semua manusia di dunia bersama. Alhamdulillah.

Untuk video penuh apa yang berlaku, boleh tonton di bawah.

Khairul Hakimin Muhammad,
Wembley, London.

Penglibatan Tun dalam politik dunia sangat hebat jika kita lihat secara terus. Anda boleh baca beberapa artikel lain berkenaan Tun di bawah:

Tun Mahathir Tersenarai Antara Pemimpin Terhebat Dunia Pilihan Fortune

Tun Mahathir Tersenarai 100 Individu Paling Berpengaruh Di Dunia Oleh TIME

Tun Mahathir Menjadi Pemimpin Asia Pertama Dijemput Memberikan Ucapan Di Oxford Union


Baca Jawapan Mudah Doktor Ini Selepas Siti Kassim Persoalkan Istilah Takwim

Nama Siti Kasim cukup dikenali dalam kalangan rakyat Malaysia kerana kelantangan beliau menyuarakan pendapat. Setiap kali isu yang dibangkitkan berjaya menarik perhatian netizen.

Terbaharu, Siti Kasim telah mempersoalkan istilah ‘takwim’ yang digunakan oleh Kementerian Pendidikan Malaysia di laman sesawang mereka. Dapat dilihat beliau tidak setuju dengan penggunaan perkataan ‘takwim’ yang baginya bukannya berasal daripada Bahasa Melayu dan kenapa tidak menggunakan perkataan ‘jadual’.

Malah, beliau juga mengatakan bahawa terdapat double standards dan hipokrit dalam kalangan kerajaan kerana terlalu taksub dengan agama sehingga menggunakan perkataan takwim.

Oleh yang demikian, perkongsian itu mendapat perhatian netizen dan rata-rata netizen mendakwa beliau patut kaji dahulu sebelum membuat perkongsian. Apa yang menarik perhatian adalah jawapan ringkas oleh seorang doktor berkaitan dengan isu ini.

Doktor Kamarul Ariffin Nor Sadan telah menerangkan secara ringkas perbezaan jadual dan takwim. Menurut beliau, jadual adalah schedule, chart, manakala takwim adalah calendar dan almanac. Untuk pengetahuan semua, kedua-dua perkataan tersebut berasal dari Bahasa Arab dan ada dalam Kamus Dewan.

Apa pandangan anda mengenai isu yang dibangkitkan? Di bawah kami kongsikan artikel berkaitan dengan isu pendidikan di Malaysia.

‘Tweet’ Maya Karin Tentang Pelajar Tidak Boleh Berbahasa Inggeris Cetus Perbalahan Antara Netizen

Penulis Khat Profesional Malaysia Tempa Nama Dalam Pertandingan Peringkat Antarabangsa


Baca Luahan Kecewa Rakyat Malaysia Setelah Negara Dilanda 9,180 Kes COVID-19 Semalam

Kita pernah mencatat kes COVID-19 di angka ‘telur ayam’ suatu masa dahulu. Untuk menewaskan musuh yang tak nampak, kita sangka itulah kemenangan buat Malaysia. Namun setahun berlalu, sejarah pun dilupakan dan kini yang tinggal hanya kes COVID-19 yang naik, tiada menampakkan tanda-tanda bahawa ia akan berhenti.

Semalam juga kita membaca laporan dari Bloomberg Opinion, dikatakan oleh media barat bahawa Malaysia kini sedang menuju ke ‘failed states’. Ungkapan ini, kalau dilihat maksudnya adalah sebuah negara yang sistem politik atau ekonominya jatuh ke tahap yang lemah sehingga pemerintah tidak lagi berkuasa.  Bagi penganalisis politik pula, ungkapan ini mempunyai maksud yang lebih besar dari itu, ia bukan berkisar dengan politik atau ekonomi sahaja. Ia lebih luas dari itu.

Tetapi sebagai rakyat marhaen yang mengaji tidaklah setinggi mana. Ungkapan itu jelas menusuk ke dalam. Seolah-olah ‘kiamat’ untuk Malaysia sudah begitu hampir dan dekat. Rasa takut mula menyelubungi. Pelbagai soalan mula singgah, manakala jawapannya tidak pernah kunjung datang. Di mana silap kita?

malaysia semakin hampir menjadi "a failed state": bloomberg opinion pic.twitter.com/gSHbDILM0d

— ZaYeD ZulFikLi (@ZZulfikli) July 9, 2021

Dengan sistem kesihatan kita yang sudah mula menampakkan tanda-tanda bahawa ia bakal lumpuh. Sehingga ada pesakit yang terpaksa dipindahkan ke hospital yang jauh dari tempat asal mereka. Jadi adakah benar kita kini sedang menuju ke sebuah negara yang gagal mengawal wabak COVID-19 sehingga ia memberi kesan besar kepada kehidupan rakyat Malaysia.

Dan semalam, Malaysia sekali lagi dikejutkan dengan kes COVID-19 yang naik mendadak. Setelah hampir dua bulan dikenakan perintah kawalan pergerakan, kita mencatatkan angka 9,180 kes pada 9 Julai 2021. Situasi ini jelas sukar difahami, kebanyakan rakyat Malaysia sudah tetap berada di rumah. Tetapi kes terus menerus naik dan tidak menunjukkan tanda-tanda bahawa ia akan berhenti.

Di ruangan Facebook, ramai rakyat Malaysia yang meluahkan rasa kecewa dengan situasi sekarang. Sebahagian daripada mereka menyatakan bahawa jika keadaan ini terus sampai ke tahap yang tidak terkawal. Boleh jadi apa yang dikatakan Bloomberg itu benar dan kita Malaysia sudah terkena sumpahan. Sebahagian yang lain pula sudah mula berputus asa. Mereka bercerita bagaimana COVID-19 yang tidak terkawal telah memberi kesan kepada kehidupan mereka. Punca pendapatan hilang, ada yang jatuh muflis dan sebahagian pula sudah memilih untuk mengambil nyawa sendiri.

“Dah tiada perasaan nak luahkan. Anggap [ini] ujian dari Tuhan. Sabar sahajalah. Doa semoga semua yang sakit cepat sembuh dan kuatkan semangat kepada barisan hadapan untuk menolong semua pesakit yang sedang tenat di hospital. Moga dengan doa dari semua pihak tak kira bangsa dan agama akan memulihkan keadaan,” kata salah seorang warganet.

“Dah tak tahu nak cakap macam mana, aku ni duduk berkurung dengan anak-anak start pkp haritu, sebulan lebih terperuk saja. Lepas itu tengok ramai orang langgar sop raya sakan, dengan pak menteri langgar sop sama, kita yang patuh sop ini mcm orang bodoh dibuatnya. Sebulan lebih dalam rumah, anak-anak aku membesar dalam rumah je sebab pkp yang tak ada ke sudah, sakit hati semua ada,” kata warganet yang lain.

“Aku dah tak hiraukan lagi numbers dah. Aku buat apa aku boleh buat untuk survive. Bukak payung, jual goreng pisang, keledek, ayam singgit. Jual dekat kawasan setempat. InsyaAllah, alhamdulillah ada juga rezekinya. Sambil itu jaga diri sendiri dan keluarga juga. Keluar bila perlu saja. Jaga kebersihan. Makan makanan yang baik, kurangkan fast food dan junk food. Take care of our body. We need to survive, no room for error,” tulis warganet yang lain di ruangan komen.

“Apa guna kita dikurung dalam rumah tetapi tiada kesan? Semasa kita dikurung, apa yang anda buat untuk selesaikan masalah ini? Ini bukan perkara main-main, bukan kegagalan biasa. PKP dan perintah berkurung yang dilaksanakan ini menyebabkan ramai yang hilang kerja, ramai yang terpaksa gulung tikar. Banyak nyawa yang terkorban akibat tekanan, ramai yang bercerai-berai, ramai yang tersiksa dan depression akibat lama tidak bertemua ibu bapa dan keluarga,” soal seorang warganet.

“Bukan je rakyat ada masalah kesihatan Fizikal, malah ramai orang mengalami masalah Psikologi dan masalah Mental. Dan ini FAKTA. Moga kita diberi kesihatan mental dan fizikal yang baikkkk,” kata warganet di ruang komen.

Membaca luahan perasaan oleh sebahagian pembaca Vocket di ruangan Facebook adalah satu pengalaman yang menyedihkan. Rata-rata yang memberi komen seolah-olah sudah redha dengan apa yang terjadi dan hanya berserah kepada takdir untuk menunjukkan kalau-kalau ada jalan lain. Seolah-olah sudah habis harapan mereka. Tiada apa lagi yang boleh mereka harapkan, baik dari pemerintah, orang sekeliling atau pun diri sendiri.

Entahlah, di mana silapnya. Nak kata sudah duduk di rumah, hampir sebahagian rakyat Malaysia sudah berkurung sejak akhir tahun lalu lagi – sewaktu kes naik mendadak selepas PRU Sabah. Nak kata ada yang tak dengar cakap, saman dah dikuatkuasakan dengan harga RM10,000. Boleh jadi ini dosa orang-orang yang berebut kuasa atau boleh jadi ini balasan untuk mereka yang meletakkan kepentingan di tempat yang salah. Entahlah, mungkin benar pepatah anak-anak millenial sekarang, “COVID-19 didn’t break the system, COVID-19 exposed the broken system.”

Hari ini dalam sejarah, 1 Julai tahun lalu Malaysia berjaya catat kosong kes COVID-19. Klik pautan di bawah untuk membaca.

Hari Ini Dalam Sejarah, 1 Julai Tahun Lalu Malaysia Berjaya Catat Kosong Kes COVID-19


Baca Pandangan Lelaki Ini Yang Berhijrah Ke Jepun Tentang Bencana Alam Yang Selalu Berlaku

Berhijrah ke negara orang merupakan satu titik permulaan untuk kita meluaskan pengalaman dan mungkin mempengaruhi cara kita berfikir. Dzulhasymi Hakim Harme berusia 38 tahun yang memilih untuk berhijrah ke Jepun meluahkan rasa perbezaan ketika beliau berada di Jepun dan Malaysia.

Sedia maklum, baru-baru ini Jepun baru sahaja di landai Taufan Trami, malah di Palu, Sulawesi, Indonesia berlakunya gempa bumi dan tsunami membuatkan diri Dzulhasymi Hakim Harme menulis nukilan di Facebooknya.

Bagi beliau yang membuat keputusan untuk mengikut isterinya berhijrah ke Jepun merupakan satu keputusan yang mengubah cara beliau melihat dunia. Berikut merupakan perkongsian beliau mengapa bencana hati lebih menakutkan daripada bencana alam.

Kadang-kadang saya teringat orang bertanya kepada saya, “Betul ke pilihan ini untuk berpindah ke Jepun?”. Banyak gempa bumi, ribut taufan disebabkan kedudukannya yang strategik bencana alam.

Suatu ketika dulu sewaktu saya di Jakarta Indonesia, terjadi satu gempa bumi. Semua orang diberi amaran keluar dari bangunan. Waktu tu saya cukup risau. Kerisauan saya, saya kongsikan dengan sahabat saya dari Jakarta, Rian (bekas guitarist Straight Answer) melalui phone text.

Rian berhenti bermain muzik dan fokus kepada agama. Pun begitu beliau tidak merendah-rendahkan sahabat-sahabatnya yang lain yang tidak mengikut caranya. Disebabkan orang indonesia sudah biasa dengan bencana alam yang menimpa, text-text dari Rian kepada saya cukup chill dan rileks membuatkan kerisauan saya berkurangan.

Seperti di Indonesia, masyarakat Jepun juga begitu. Teknologi ramalan mereka yang 99% tepat membuatkan orang-orang Jepun dapat merancang perjalanan mereka seperti biasa.

Walaupun begitu, bencana alam yang berlaku memanglah sesuatu yang menyedihkan. Sebab tu bagi aku, apa yang saya nampak orang Jepun tak ada masa nak layan benda-benda remeh yang lain. Perkara seperti iri hati, hasad dengki, polis moral, malaikat wannabe dan bermacam-macam lagi penyakit hati yang penuh dekat Malaysia tu susah nak nampak di Jepun.

Bencana alam ni suatu masalah bagi mereka buat apa lagi mereka nak menambah masalah dengan perkara tak bermanfaat macam tu. Walaupun orang Jepun ni bukan orang melayu – yang begitu confirm mereka akan masuk syurga, tetapi masyarakat Jepun fokus kepada satu perkara iaitu berbuat baik adalah tanggungjawab.

Satu benda yang saya sematkan dalam hati sehingga ke hari ini, kata-kata dari Rian semasa saya di Jakarta, “Jika tuhan itu mengkehendakkan kita binasa di dalam bencana, gi mana lagi mahu kita menghalangnya. Berserah aja dan memuji kepadanya. Insyaalloh sejahtera.”

Jom lah kita berbuat baik sesama kita. Kita tidak perlukan orang seperti PU Amin atau penunggang agama yang hanya tahu hendak menyalahkan orang lain dalam setiap perkara. Berbuat baik lah. Sebarkan kecintaan bukan kebencian.

Sebenarnya ada ramai manusia yang baik-baik di dalam dunia ini. Tetapi kadang-kadang kita hairan mana pergi orang ini. Kita tak nampak pun? Sebenarnya kita lah orang yang baik-baik itu. Kita nampak anjing terjatuh dalam longkang. Kita risau dan kesian dan ternantikan orang baik untuk selamatkan anjing itu. Sebenarnya kita lah orang baik-baik yang ditakdirkan untuk menyelamatkan anjing itu.

Kita lah orang yang baik-baik itu. Bencana paling menakutkan adalah bencana hati yang gelap. Jadi, apa pendapat anda menerusi perkongsian tersebut?

P.S: bencana paling menakutkan – bencana hati gelap.


Kisah Getir ‘The Dozen Person’ Dalam Misi Mendapatkan Bahan Bukti MH17 Di Ukraine

Empat tahun lalu, syarikat penerbangan kebangsaan negara, Malaysia Airlines ditimpa musibah apabila sebuah penerbangan laluan dari Amsterdam ke Kuala Lumpur, MH17 ditembak jatuh pada 17 Julai 2014. Kejadian tersebut terjadi ketika pesawat tersebut melintasi ruang udara Ukraine dan akhirnya meragut nyawa kesemua 283 penumpang dan 15 krew.

Disebalik kejayaan membawa balik bahan bukti dari tempat kejadian, terdapat sekumpulan unsung hero yang sanggup bergadai nyawa demi melaksanakan tugas yang telah diamanahkan oleh negara.

Sebuah post yang dikongsikan di laman Majlis Keselamatan Negara Jabatan Perdana Menteri di Facebook menceritakan satu persatu proses untuk mendapatkan bahan bukti tersebut. Berikut kami kongsikan detik-detik mendebarkan bagi kumpulan tersebut.

Beberapa hari selepas insiden tersebut berlaku, satu pasukan khas perunding yang dikenali sebagai ‘The Dozen Person’ dihantar ke Ukraine untuk berunding dengan pasukan penentang yang menguasai lokasi kejadian.

Antara kesukaran yang terpaksa dihadapi oleh pasukan ini ialah memasuki zon perang dengan ‘tangan kosong’, tanpa sebarang senjata api bagi melindungi keselamatan diri.

Kolonel Mohd Sakri Hussin yang mengetuai The Dozen Person menyebut situasi tersebut merupakan pengalaman yang paling tidak dapat dilupakan sepanjang tempoh beliau berkhidmat.

Menurut beliau, operasi tersebut merupakan yang paling mencabar kerana wujud banyak pihak berkepentingan yang berkehendakkan bahan bukti berkenaan. Tambah beliau lagi, dugaan yang perlu dihadap bukan calang-calang, lebih-lebih ketika berada di zon perang.

Pengalaman ini lebih ‘hebat’ dari penugasan beliau pada era insurgensi, begitu juga operasi pengaman yang pernah disertai bersama Pertubuhan Bangsa Bangsa Bersatu (PBB), misi kemanusiaan atau bencana lain.

Terdapat 10 checkpoint terpaksa ditempuhi sepanjang perjalanan ke Donetsk (Timur Ukraine), dengan setiap checkpoint ada pelbagai karenahnya, selain pergerakan mereka diekori. Lebih mencabar kerana sepanjang operasi ini, mereka sendiri tidak tahu siapa kawan, siapa musuh, yang memerlukan kita berwaspada sepanjang masa.

Sepanjang proses yang rumit itu, beliau sentiasa mengingatkan 11 anggotanya supaya terus berpuasa dan tidak berhenti berdoa supaya dilindungi Allah. Proses yang memerlukan dedikasi dan getir itu mengagumkan seluruh dunia lebih-lebih lagi dengan kecekalan dan keberanian The Dozen Person di sepanjang perjalanan ke wilayah bergolak yang dikuasai Kumpulan Pemisah Donetsk (DSG).

Lebih mencabar lagi, dalam perjalanan keluar dari ground zero, beliau dan 11 orang anggotanya turut berdepan dengan pelbagai insiden menggerunkan, termasuk cubaan melarikan bahan bukti itu.

Berkat kesabaran, dedikasi dan doa dari seluruh anggota yang terlibat, proses rundingan dapat diselesaikan dalam tempoh 24 jam, tiga hari selepas pesawat itu ditembak jatuh.

Malah, rundingan diselesaikan tanpa sebarang syarat ditetapkan oleh pemimpin pemisah, Alexander Borodai, yang mengisytiharkan dirinya sebagai Perdana Menteri Republik Rakyat Donetsk (DPR) mengagumkan masyarakat antarabangsa.

Antara pasukan sokongan yang menyertai misi tersebut ialah pakar komunikasi, doktor perubatan, pakar patologi dan pengecaman mangsa bencana (DVI), jurubahasa tentera, pegawai Pasukan Khas Penyelamat dan Bencana Malaysia (SMART) serta anggota komando sebagai langkah keselamatan. Berikut merupakan senarai penuh pasukan The Dozen Person:

1. Kolonel Mohd Sakri Hussin (Agensi Pengurusan Bencana Negara (NADMA) – Ketua Perunding)
2. Brigedier Jeneral Datuk Dr Mohd Ilham Haron (Angkatan Tentera Malaysia – Perubatan)
3. Dr Mohd Shah Mahmood (Hospital Kuala Lumpur – Patologi dan DVI)
4. Mejar Nazri Musman (Angkatan Tentera Malaysia)
5. Mejar Dr Mohd Hafizi Abdullah (Angkatan Tentera Malaysia – Perubatan)
6. Mejar Muhammad Mustafa Omar (Pasukan Khas TUDM (PASKAU))
7. Kapten Dr Mohd Zainizam Zainal (Angkatan Tentera Malaysia -Jurubahasa)
8. Inspektor Abd Rahim Abd Aziz (Pasukan Mencari dan Menyelamat Khas Malaysia(SMART))
9. Sarjan Shahrizal Abu Bakar (Pasukan Khas TUDM (PASKAU))
10. Koperal Rosli Mustafa (Pasukan Khas TUDM (PASKAU))
11. Laskar Udara Kanan Mohd Afendy Ahmad Zaini (Pasukan Khas TUDM (PASKAU))
12. Rosli Shaari (SAPURA Technologies – Pakar Komunikasi)


Baca Perkongsian Pelakon Indonesia Ketika Menaiki Pesawat Lion Air Pada Penerbangan Sebelumnya

Pelakon dan pengacara cantik terkenal di negara jiran Conchita Caroline semalam telah berkongsi pengalaman yang kurang menyenangkan ketika beliau menaiki pesawat yang dilaporkan meragut nyawa keseluruhan penumpang dan anak kapal semalam.

Menurut perkongsian Conchita, beliau dan produksi rancangan televisyen tempatan menaiki pesawat yang sama dari Denpasar ke Jakarta dan mengalami sedikit kesukaran sehingga menyebabkan kelewatan berlepas dari lapangan terbang antarabangsa Ngurah Rai.

Penumpang sepatutnya dijadualkan masuk pesawt pada jam 6:15 petang waktu tempatan tetapi tertunda sehingga jam 7:30 malam berikutan dengan masalah kegagalan enjin yang dikhabarkan tidak boleh berfungsi dengan baik.

Pesawat tersebut sempat masuk ke laluan perlepasan tetapi berpatah balik ke tempat letak pesawat. Masalah ini dikatakan berlanjutan selama 30 minit sehingga menyebabkan ada penumpang muntah akibat kekurangan oksigen dan penghawa dingin tidak dapat dihidupkan.

Bukan itu sahaja, enjin pesawat tersebut juga kedengaran lain daripada biasa yang menyebabkan penumpang risau akan keselamatan penerbangan tersebut. Penumpang akhirnya menggesa anak kapal untuk membuka pintu pesawat untuk mendapatkan udara segar.

Sebaik sahaja penumpang berjaya keluar daripada pesawat tersebut, ada diantara mereka yang mencuba untuk mendapatkan pengesahan penerbangan daripada pihak petugas di lapangan terbang tersebut, tetapi menurut pegawai lapangan terbang tersebut juga kurang mengetahui memandangkan hubungan antara mereka dan pihak penerbangan agak kurang baik.

Setelah agak lama, penumpang diarahkan untuk masuk kembali ke pesawat dengan alasan untuk menjalankan percubaan enjin pesawat. Conchita mula bersuara menegakkan hak penumpang dan bertanya adakah pesawat tersebut selamat untuk digunakan berlepas dan mengapa perlu menyuruh penumpang masuk sedangkan hanya untuk percubaan enjin.

Conchita sempat bertanyakan kepada jurutera yang memeriksa pesawat tersebut mengenai perkara tersebut tetapi dijawab dengan nada yang agak tegas sambil menunjukkan surat izin terbang yang sudah ditandatangani oleh jurutera itu sendiri.

Walaubagaimanapun, penumpang tetap diminta untuk masuk ke pesawat dalam keadaan kapal terbang tersebut agak panas dan penghawa dingin masih belum berfungsi. 10 minit kemudian pesawat tersebut tetap tidak berlepas walaupun sudah mendapat pengumuman untuk berlepas.

Pesawat tersebut mula bergerak ke landasan berlepas walaupun berasa was-was mengenai keadaan pesawat. Ramai penumpang memberitahu bahawa mereka kekurangan oksigen tetapi tidak dihiraukan oleh anak kapal.

Pesawat itu akhirnya berlepas dalam keadaan enjin yang mengeluarkan bunyi yang agak aneh terutamanya sebelah kanan pesawat. Penerbangan tersebut akhirnya selamat sampai di lapangan terbang Seoekarno-Hatta.

Conchita sempat menyatakan kekesalan terhadap pengurusan pelanggan pihak penerbangan tersebut yang memberi layanan acuh tak acuh kepada penumpang. Kekesalan beliau berpanjangan meskipun pesawat tidak berada dalam keadaan baik sesuai untuk penerbangan komersil. Perkongsian diakhiri dengan pesanan buat pihak Lion Air untuk memperbaiki perkhidmatan baik dari segi kebajikan pengguna dan juga keadaan pesawat.


Baca Respon Universiti Malaya Terhadap Graduan Biadap Ketika Istiadat Konvokesyen

Tular di media sosial sejak semalam berkenaan seorang graduan yang mencetuskan provokasi ketika istiadat konvokesyen di Universiti Malaya sedang berlangsung.

Universiti Malaya sebentar tadi mengeluarkan kenyatan rasmi berhubung insiden tersebut. Universiti Malaya mengecam sekeras-kerasnya tindakan tersebut yang jelas tidak menghormati istiadat serta mengganggu protokol serta kelancarannya.

Insiden tersebut juga sedikit sebanyak mencemarkan nama baik Universiti Malaysia sebagai sebuah instituisi pengajian tinggi.

Ramai yang tanya siapa budak ni. Nah saya kongsi posting fb yang beliau muat naik sehari sebelum hari konvo beliau pic.twitter.com/80TrAqXhk7

— Hazwan Syafiq (@hzwnsyfq) October 14, 2019

Menjadi tanggungjawab Universiti Malaya untuk melahirkan graduan yang berilmu, berakhlak, menghormati prinsip ‘kesopanan dan kesusilaan’ dan arif akan peranan dan tanggungjawab mereka sebagai sebahagian daripada masyarakat dan warga sebuah Negara berpelembagaan.

Justeru itu, Universiti Malaya telah membuat satu laporan polis berhubung insiden tersebut dan menyerah kuasa kepada pihak polis untuk menjalankan siasatan terhadap individu tersebut.

Universiti Malaya melihat tindakan tersebut sebagai satu yang biadap dan tidak dapat diterima sama sekali. Anda boleh baca lagi tentang insiden ini pada artikel di bawah.

Graduan Universiti Malaya Mogok Ketika Graduasi Mengundang Kecaman Netizen

200,000 Graduan Di Malaysia Tidak Mempunyai Pekerjaan Ketika Ini


13 Cara Kurangkan Kalori Supaya Badan Kekal Cantik

Mahu menurunkan berat badan, seseorang itu perlulah memastikan kalori yang diambil kurang daripada kalori yang digunakan. Dengan cara itu baru badan kita akan menggunakan lemak sebagai sumber tenaga apabila kalori yang masuk kurang.

Tapi, nak jaga kalori yang diambil bukan mudah terutama apabila kita baru hendak bermula. Kadang-kadang kita makan snek yang kita rasa rendah kalori tapi sebenarnya satu bungkus sudah bersamaan makan tengahari dan malam. Jadi, di bawah ialah tip dan cara untuk kurangkan kalori supaya berat badan kurang dan badan kekal cantik.

Walaupun jus buah dan susu adalah minuman yang sihat, namun jika diambil tanpa kawalan anda akan menambah kalori tanpa sedar. Cara terbaik ialah minum air kosong. Jika anda penggemar kopi cuba minum tanpa gula.

Makan lebih kerap dengan kuantiti kecil lebih baik daripada makan sekali sekala tapi dalam kuantiti yang banyak. Ini kerana makan dengan kerap membuatkan anda berasa kenyang sepanjang masa. Selain daripada itu dapat memaksimakan kadar metabolisma badan anda.

Jika anda penggemar daging merah seperti kambing, sudah sampai masanya anda tukar ke daging putih seperti ayam dan ikan. Daging putih lebih kurang lemak berbanding daging merah. Dan kurang kalori.

Berkaitan: 6 Resipi Tinggi Protein Untuk Turunkan Berat Badan Dan Mudah Disediakan

Sos, mayonis dan sos salad antara dua perasa yang digemari dan tinggi kalori. Cuba tukar perasa ini kepada perasa yang lebih organik dan kurang manis. Anda boleh tukar sos salad dengan minyak zaitun.

Cara ini paling sesuai kalau makan di luar. Selalunya portion makanan di restoran besar. Jadi, kongsikan hidangan utama anda dengan pasangan atau kawan.

Masakan tempatan memang terkenal dengan penggunaan gula yang tinggi. Ia menjadi satu tabiat yang sukar dielak. Tapi apabila anda mampu mengawal gula dalam badan, anda tidak akan mahu gula lagi.

Minum air putih secukup-cukupnya sepanjang hari. Ia dapat mengurangkan rasa lapar.

Memakan daripada sumber yang segar dapat menghindarkan anda mengambil kalori daripada makanan tambahan.

Kajian menunjukkan, mengambil sarapan pagi dapat mengawal dan merancang pengambil makanan anda sepanjang hari.

Tidur awal dapat mengelakkan anda makan lewat malam dan mengambil snek yang tidak sihat.

Apabila makan di restoran, anda cenderung untuk memesan lebih daripada sepatutnya seterusnya mengambil lebih kalori yang tidak diperlukan.

Apabila ingin membuat kek/dessert, kurangkan gula kepada separuh bahagian dan lemak kepada 1/3. Walaupun pengurangan bahan tersebut ,anda masih akan mendapat rasa yang sedap.

Protein ialah nutrisi keperluan untuk anda. Ia dapat menampung keperluan protein yang tidak mencukupi akibat pengurangan kalori seharian yang dilakukan. Antara protein yang berkualiti dan murah ialah Mesotropin HydroWhey.


Baca Rumusan Penulis Ini Selepas Tun Dr. Mahathir Meletakkan Jawatan Perdana Menteri Ke-7

Selepas YAB Tun Dr. Mahathir Mohamad membuat perutusan khas petang semalam, rakyat pastinya nampak beberapa perkara dengan jelas:

1. YAB Perdana Menteri mahu kerajaan yang mementingkan rakyat, bukan lagi jawatan yang dikejar-kejar. Ianya berkisar tentang memulihkan negara yang ada masalah ekonomi, struktur bantuan kepada rakyat dan pembangunan eko-sosial.

2. Yang memberi sokongan hanya menampakkan dua nama sahaja, pertama kepada YAB Tun, ke-dua ialah kepada DS Anwar Ibrahim.

3. YAB Tun jelas tidak mahu memberi sokongan kepada UMNO kerana masih ada ahli utama parti itu terlibat dalam kes mahkamah. Oleh itu YAB Tun menjadi selektif memilih orang berbanding keseluruhan parti. Perletakan jawatan YAB Tun selari dengan syarat ini kerana memikirkan rakyat.

Memilih orang (atau disebut Ahli Parlimen) tertentu adalah sangat bermatlamat kerana mereka pernah bekerja dalam kerajaan dan tahu selok belok memerintah dengan baik. Ia tertakluk kepada mereka yang bagus, berintegriti dan bersahsiah tinggi.

4. Mahkamah tidak boleh diambil alih, tidak boleh disusun dan tidak boleh diganggu prosesnya. Jadi YAB Tun bersama rakyat dalam hal ini. Beliau mahu menguruskan negara dengan saksama.

Proses itu mesti dilakukan tanpa ada kuasa lain yang boleh menghapusnya dengan mudah.

Maka mana yang terlibat dalam kes mahkamah sekarang (kesnya masih berjalan) perlu mengundurkan diri dan memberi peluang kepada wajah baru. Ia perlu untuk membangunkan negara. Kepentingan terhadap negara adalah lebih penting dari segalanya.

5. YAB Tun sedar dan akur, untuk menuju ke PRU, Ia mesti dibuat dengan kos yang besar termasuk segala persiapan yang rapi. Kos untuk Pilihanraya Umum (PRU) ialah RM500 juta. Buat masa ini boleh jadi ia tidak diperlukan.

PRU boleh jadi tidak akan memberi UMNO – PAS kuasa kerana ia boleh membuat vote-swing, ini berpunca dari parti melayu berpecah kepada 3 entiti sekarang. Perpecahan ini menakutkan kerana ianya boleh mengganggu undi.

PRU boleh diadakan selepas 3 tahun usaha memulihkan negara. YAB Tun berusaha melakukannya sekitar 1 tahun 8 bulan namun kita lihat sendiri betapa banyak yang diganggu dan beliau sendiri tidak dapat menjalankan tugas itu sebaiknya.

Jadi, secara peribadi, saya suka YAB Tun meneruskan langkah ini dengan mengambil ahli lain dalam kabinet untuk membawa perjuangan memulihkan ekonomi ini dengan berkesan.

6. YAB Tun jelas menyokong perjuangan melayu. Selepas Kes almarhum Adib, penghinaan kepada Baginda Nabi (selawat) dan beberapa kes lain yang menyentuh kewibaan dan keistimewaan orang Islam dan melayu, Tun akhirnya bersetuju untuk menerima blok melayu yang lain seperti UMNO dan PAS. Namun dengan syarat ianya tidak termasuk mereka yang masih mempunyai kes di mahkamah.

Tun mahu integriti itu dipulangkan seperti mana UMNO dan PAS sentiasa menyebut tentang itu.

7. Cula dan undian di mana-mana platform di internet termasuk akhbar online menunjukkan sokongan kepada YAB Tun masih kuat untuk menjadi Perdana Menteri Malaysia, manakala calon ke-2 ialah DS Anwar Ibrahim diikuti oleh beberapa nama lain seperti TG Haji Hadi, YM Tengku Razali, TS Muhyiddin.

8. Perutusan khas semalam menunjukkan YAB Tun tidak lagi mahukan kuasa, namun mahu semua Ahli Parlimen berbuat kerja tanpa parti dan fokus memulihkan negara.

9. Kesemua 222 Ahli Parlimen mesti sepakat untuk meletakkan keikhlasan berbakti kepada rakyat dan negara bukan lagi mengejar jawatan untuk memegang mana-mana tampuk yang lain dengan fikiran mementingkan diri dan parti.

Hanya PKR (disebut PH) sahaja mencalonkan nama PM ke-8, manakala Parti lain tidak.

10. Mesej semalam jelas yang YAB Tun masih mahu menerajui negara dengan syarat beliau diberi masa sedikit sahaja lagi untuk memulihkan ekonomi, mengembalikan kuasa melayu dan semestinya mahu memberi hak itu semula kepada perjuangan melayu.

Parti yang memberi sokongan penuh kepada perjuangan Islam dan melayu ialah:

Yang lain lebih kepada campuran dan hak sama rata.

Sebagai rakyat marhain, kami semua mahukan yang terbaik buat negara.

Selepas KDYMM Baginda Yang di-Pertuan Agong berjumpa dengan semua 222 Ahli Parlimen semalam, maka hari ini kita akan mendapat keputusannya insya-Allah.

Kami semua mahu keresahan ini hilang segera, ia untuk negara. Yang penting ia mesti memperjuangkan melayu dan Islam dan mengembalikan hak-hak itu kepada kami semua.

Semoga yang diberi mandat nanti mempertahankan Islam dan Melayu selamanya.


Dunia di hujung jari; itulah yang dikatakan untuk suasana dengan industri teknologi yang kita boleh nampak sekarang. Perkembangan pesat yang kita boleh nampak sekarang adalah kandungan digital yang boleh diakses di dalam hampir semua peranti yang ada.

Untuk penerbit tradisional (yang menggunakan kertas & pencetak) untuk menyampaikan maklumat kepada pembaca. Kini mereka perlu bergerak seiring dengan kemajuan teknologi ini.

Buat julung kalinya, Persatuan Penerbit Buku Malaysia (Mabopa) menganjurkan Baca World – Pameran Kandungan & Aplikasi Digital Pertama Di Malaysia pada tahun 2015 ini.

Dalam pameran ini, anda boleh melihat beberapa penerbit terkemuka di Malaysia akan mempersembahkan hasil penerbitan mereka ini dalam bentuk digital. Selain daripada itu, Baca World juga menampilkan beberapa pembangun aplikasi dan syarikat teknologi seperti Google Malaysia yang akan menunjukkan hasil inovasi mereka dalam dunia kandungan digital.

Pameran ini akan berlangsung pada 30 Januari 2015 hingga 1 Februari 2015 dari jam 9:30 pagi ke 6:00 petang.

Sedikit teaser dari pihak Baca World di bawah.

Dan layari Baca World untuk ketahui maklumat lanjut tentang pameran ini.

Nota Editor: The Vocket merupakan Portal Rasmi untuk Baca World dan nantikan liputan kami di pameran ini secara terus di Facebook & Instagram The Vocket


Tip Dan Itinerari Backpack Solo Ke Mesir Selama 24 Hari Dengan Kos RM3,200

Travel solo ke Mesir dengan bajet yang rendah. 24 hari, 13 lokasi dengan hanya ground cost RM1,900.

Di Mesir tidak sama seperti kita travel di negara Eropah dari segi pengangkutan kerana setiap kawasan terlalu jauh bahkan ada sampai beribu kilometer dan berbahaya.

Setiap daerah memerlukan kebenaran dari polis Mesir. Kita perlu menggunakan tour guide sama ada secara kumpulan (bas) atau ‘Private’ (van atau kereta).

Tetapi jika anda hendak jimat pergi dengan bas, join group student dekat sana.

Saya pergi Mesir secara solo dan saya cari tour guide dekat group ‘PASAR MESIR’. Dekat situ ada banyak tour guide yang mempromosikan pakej mereka.

Selalunya mereka akan promosi waktu cuti semester antara bulan 6 , 9 & 12. Dari situ anda boleh pilih tour guide, tarikh dan harga. Setiap dari mereka berbeza tarikh, harga dan tempat.

Dan anda boleh merancang perjalanan anda. Kebanyakan tour guide orang Indonesia.

Harga tidak termasuk tiket flight. Penerbangan saya dari Jordan – Mesir – Jordan adalah RM1,100 (EgyptAir)

Harga tidak termasuk makan sendiri dan lain-lain. Kos makan saya habiskan dalam RM600. Saya banyak  habiskan duit dekat makanan.

Harga tour guide terpulang kepada pakej yang kita pilih. Pakej saya 13 tempat (RM1,300) dan menggunakan 4 tour guide berbeza.

Bajet semua saya habis RM3200 termasuk tiket flight, pakej 13 tempat, makan sendiri dan souvenir dalam RM200.

Kebanyakan orang hanya pergi ke beberapa tempat sahaja seperti Alex, Fayyum, Piramid, Sinai, Dahab, Matrouh dan Siwa.

Jika anda minat Sejarah Mesir (Firaun) pergilah ke kawasan Luxor, Aswan dan Abu Simbel. Di situ kawasan sejarah awal Firaun.

Di Mesir terlalu banyak kawasan menarik dan sejarah antaranya sejarah zaman nabi, Firaun dan makam para alim ulama. Antranya

Percaya atau tidak? Di tengah-tengah padang pasir ada tasik. Percaya atau tidak ? Anda kena percaya.

Di tengah padang Pasir anda akan jumpa tasik garam. Sangat jernih tapi airnya terlalu masin.

Mountain Of The Dead. Diceritakan bukit ini adalah tempat simpan mayat pada zaman Firaun so dalam bukit ni terdepat beribu mayat.

Kolam Cleoaptra adalah kolam air panas. Kami mandi dekat sini jam 7am. Keadaan sangat sejuk tapi air suam. Siapa singgah sini wajib cuba tapi hati-hati. Kedalaman kolam ini 7 meter.

BUKIT SINAI. Fuh! After 3 hours of hiking. Bukit Sinai atau dikenali Jabal Musa di mana turunnya wahyu kepada Nabi Musa (Kitab Taurat).

Di Bukit Sinai antara kawasan yang turun salji di bumi Mesir. Duduk atas ni memang sejuk dan angin kuat sangat.

D atas Bukit Sinai terdapat 2 tempat ibadat iaitu surau dan gereja. Depan saya ni adalah gereja dan tempat yang saya ambil gambar adalah surau.

Gunung yang tingginya kurang lebih 2.285 m di Kota Saint Katherine, di daerah Sinai. Disamping itu juga terdapat Mount St. Catherine (pada 2.629 m, puncak tertinggi di semenanjung Sinai). Dalam bahasa Arab disebut Jabal Tur dan memiliki arti yang sama. Dan Gunung Sinai disebutkan dalam Al-Quran “(QS. Al-TIN) sebagai istilah”Tur Sinin “

Saya hanya sempat pergi ke sebahagian Mesir sahaja.

1. Gaisha Tour (+201148338969)
2. Dafa Tour
3. Ampera Tour
4. Shaqr
5. Dan banyak lagi. Ini antara guide yang saya sempat survey sebelum saya pergi Mesir. Anda boleh cari tour guide dekat group “Pasar Mesir ”

Jika anda pergi dengan bas, syarikat akan bagi cukup satu bas baru boleh gerak.

Yang bestnya naik bas atau join dengan group lain, anda akan jumpa kawan baru. Kebanyakan daripada mereka adalah pelajar.

Jadi kaau pergi solo hati kena kering bila jumpa orang baru. Kena buat ramah baru anda rasa nikmatnya travel solo.

Dekat Mesir anda boleh guna segala student card yang anda ada. Janji ada nama, muka dan nama universiti.

Alhamdulilah, tiada masalah cumanya anda perlu patuh segala arahan polis dan peraturan Mesir. Saya cadangkan lebih baik anda pergi dengan tour guide. Mereka lebih mahir selok belok polis di sana.

Kepada backpackers solo, saya suggest anda pergi waktu cuti semester. Bulan 6, 9, 12. Waktu tu banyak tour guide promosikan pakej mereka. jika bulan lain susah untuk bagi cukup satu bas (jimat).

Yang pergi solo anda tidak perlu risau sebab anda akan jumpa ramai pelajar Malaysia dekat sana. Masa saya pergi hari tu pun sorang-sorang dan kemudian dapat kawan baru dekat sana.

Bulan 12 , 1 dan 2 cuaca sejuk. Selain 3 bulan ni cuaca panas .

Budaya bangsa Arab agak ganas dan kasar dari segi percakapan mereka tetapi ada juga yang ramah dan baik.

Bahasa Arab  pasar merupakan bahasa perantaraan. Tidak ramai boleh berbahasa Inggeris.

Di Mesir anda jangan risau. Makanan terlalu banyak, anda wajib cuba dan rasa. Jika anda tidak boleh makan makanan Arab, jangan risau. Makanan Melayu, Thailand, Filipina, Indonesia dan Cina semua ada tapi di kawasan Kaherah.

Harga makanan dekat sana sangat murah. Lagi-lagi kalau orang yang duduk oversea. Makanan Malaysia cukup susah nak jumpa. Di Mesir lah tempat mereka melepaskan rindu makanan Malaysia. Seperti saya, haha.

Saya hanya Menggunakan Iphone5, SJCAM Dan Xioami cam

Saya nak kongsi itinerari, pakej dan bajet saya di Mesir

24Day 24 Night
Flight: Jordan – Egypt – Jordan (RM 1,100)

Pakej dan harga terpulang kepada anda. Ikut nak pergi mana. Makin banyak kawasan anda pergi, semakin tinggi bajet anda.

Selebihnya saya pusing sendiri di sekitar Kaherah.

Ini bajet untuk memang betul-betul bajet. Sebab hotel yang disediakan tak nampak macam hotel dan tak nampak macam hostel tapi ikut kepada tempat juga. Makanan yang disediakan pun memang tak kenyang jadi kena beli sendiri sebagai top up baru kenyanng.

Tour guide yang saya guna Gaisha Tours, Dafa Tours dan KhairulTour. Jika anda ingin guide Melayu atau secara private tour
Wan AmerTour (+60134503170) Melayu
Gaisha Tour (+201148338969) Indonesia

Baca: Travel Hampir Setahun, 2 Gadis Berkongsi Kisah Suka Duka Pengembaraan Mereka

Welcome to DAHAB. Antara Aktivti yang anda boleh lakukan di Dahab adalah ATV (150LE) untuk 2 orang. Kalau seorang dalam (130LE).

Selepas Penat drive ATV, Kita layan dulu Syai (teh Arab) — with Loqman Ib in Egypt.

Kita akan menaiki jeep untuk main Snorkling jarak antara Hotel dan tempat Snorkling lbh kurang 7KM — with Loqman Ib in Egypt.

SHARM AL-SHEIKH.  Taj mahal. Kami tak sempat pergi pantai Sharm al-Sheikh sebab waktu kami pergi ada sekatan polis so kami hanya sempat pergi Taj Mahal. Tempat ni lebih kurang macam muzium Firaun.

ASWAN. Philae Temple, Aswan. Kata nama lain Kuil Philae terletak di pulau mungil di tengah Sungai Nil. Walaupn telah berusia hampir 5 ribu tahun, namun kuil yang pernah dijadikan sebagai tempat pemujaan Dewi Isis ini masih berada dalam keadaan yg kukuh.

Philae Temple. Meski telah berusia hampir lima ribu tahun, namun kuil yang pernah dijadikan sebagai tempat pemujaan Dewi Isis ini masih terlihat kukuh — in Egypt.

Setiap ukiran yang terdapat pada dindang ini membawa maksud kehidupan mereka. — in Egypt.

Di ceritakan, dihujung sana terdapat pulau Firaun — in Egypt.

Abu Simbel. Atau Kuil Simbel adalah kuil termegah peninggalan Mesir Kuno di masa pemerintahan Firaun Ramses II. Dibangun dengan design yang istimewa. Membentang menembus “perut” bukit, di DAS Sungai Nil — in Syena, Aswan, Egypt.

Baca: Bagaimana Orang Mesir Membina ‘Mummy’

Colosso Memnon. Ini adalah patung yang menjaga kubur para Firaun. Mereka lebih kurang macam body guard.

LUXOR. Hatshepsut’s Temple. Ialah Kuil yang dibuat untuk menghormati seorang Firaun (Pharaoh) yang paling sukses yaitu Hatshepsut’s yang diyakini sebagai firaun kelima dari Dinasti Mesir Kuno kedelapan belas.

Dia umumnya dianggap oleh ahli Mesir Kuno sebagai salah satu firaun yang paling sukses. Berkuasa lebih lama dari dinasti Mesir.

FAYYOUM. Shalalat, satu-satunya air terjun di Mesir yang berada di tengah padang pasir. Diceritakan Allah memerintah Nabi Yusuf untuk pergi ke sebuah daerah [Al – fayyum] untuk menangani 7 tahun kekeringan yang akan melanda Mesir.

Lalu Nabi Yusuf menggali 3 selat. Akhirnya Fayyum menjadi daerah paling subur dan hijau. Nak tahu cerita lanjut kisah ni boleh baca terjemahan Suruh Yusuf — at Wadi El Rayan – Fayoum.

GIZA PIRAMID. Gizeh Pyramids (juga disebut sebagai Piramida Khufu dan Piramida Cheops) adalah situs tertua dan terbesar dari 3 piramida Giza Necropolis pada berbatasan dengan yang sekarang disebut El Giza, Mesir.

Situs ini adalah yang tertua dari 7 Keajaiban Dunia Kuno, dan tetap utuh sampai sekarang. Hal ini diyakini bahwa piramid ini dibangun sebagai makam Firaun dinasti ke 4.

Gizeh Pyramids terdiri dari lebih dari 2,3 juta blok batu kapur yang secara tradisional, orang Mesir kuno memotong blok batu tersebut dari tumbukan potongan kayu ke batu yang kemudian direndam dengan air.

Ketika air diserap, pada potongan-potongannya diperluas, menyebabkan batuan menjadi retak. Begitu mereka potong, mereka bawa dengan kapal melalui Sungai Nil menuju ke Pyramids.

Great Sphinx atau Sphinx Agung adalah salah satu fakta terbesar di dunia dengan patung-patung tertua berdiri kukuh , tapi dasar tentang itu, seperti yang model untuk wajah. Bila ia dibina, dan oleh siapa, masih diperdebatkan. Pertanyaan-pertanyaan ini telah menghasilkan gagasan popular dari ‘Riddle of Sphinx’.

Patung Sphinx. Berbentuk singa berkepala manusia, diyakini merupakan kepala Khufu. Memiliki panjang 3 meter dan tinggi 20 meter. Melambangkan watak gagah laksana singa dan kepribadian lembut laksana manusia.

Patung Nefertiti.  Nefertiti (kecantikan telah datang) adalah Permaisuri Agung (atau isteri utama) dari Fir’aun / Pharaoh Amenhotep IV (yang kemudian bergelar Akhenaten). Dan merupakan ibu mertua dan mungkin ibu tiri dari Pharaoh Tutankhamun.

Ia juga kemungkinan memerintah kerajaan dalam waktu singkat dengan nama Neferneferuaten-Nefertiti (berarti, Aten memancarkan sinarnya karena kecantikan telah datang).

Hurgada. Pantai Hurgada , terletak berdekatan laut merah dan diceritakan juga Terumbu karang yang dianggap paling cantik di dunia.

Hurghada adalah kota di Mesir yang terletak di Laut Merah dan terkenal dengan pantainya yang indah dengan pasir putihnya. Hurghada juga menawarkan tempat-tempat wisata yang didukung fasilitas yang baik.

Di Hurghada terdapat banyak resort, hotel dan penginapan. Terumbu karang Pantai Hurghada dianggap yang paling indah di dunia. Hurghada juga menjadi pusat internasional olahraga air seperti selancar angin, berlayar, menyelam dan lainnya.

Semua dalam gambar adalah member baru. So jangan risau kalau pergi Mesir sorang-sorang dan paling penting bila travel solo ni, kena pandai-pandai la ramah. Baru anda merasa nikmat travel solo.

Baca lagi:  Mahu Rakam Puncak Piramid Dengan Drone, Lelaki Malaysia Ini Ditahan Polis Mesir


Inspirasi Daripada Kafka Hasilkan Backpack Lipas

Bosan dengan rekaan backpack sedia ada? Sudah tiba masanya anda memberanikan diri mencuba sesuatu yang baharu pula. Tidak tahu mahu rasa kagum atau tidak, sekarang ini tengah trending sungguh tentang backpack lipas dan topik ini sedang hangat dibincangkan di forum dan media sosial.

Pada mulanya saya sangkakan rekaan backpack ini hanyalah gimik semata, tetapi ternyata ia sebenarnya memang sedia dijual. Buat pencinta serangga ini berita baik untuk anda, anda kini boleh dapatkan backpack ini pada harga RM168.87 di laman web Rakuten.

Dikatakan, backpack lipas ini diinspirasikan daripada backpack jenama Kafka yang mana sebelum ini pernah mengeluarkan backpack berbentuk kumbang, namun rekaan backpack berbentuk lipas ini kelihatan lebih realistik. Kepada mereka yang takut dengan lipas saya yakin anda pasti tidak sanggup menggalasnya!

Soalannya, ada ke yang berani guna backpack ini semasa travel?

BACA: Tampil Unik Dan Lebih Bergaya Dengan Rekaan ‘Beg Buku’ Yang Awesome ini


Backpack PC: Trend Terbaru Buat Penggunaan Realiti Maya

Jika pada zaman dahulu agak mustahil untuk menggalas sebuah komputer yang agak berat disertai dengan dengan spesifikasi yang canggih, kini tidak lagi dengan adanya Backpack PC. Mungkin ada diantara ada yang berpendapat penggunaan laptop yang canggih sudah cukup memadai namun tidak bagi kegunaan realiti maya.

Untuk pengetahuan anda, kuasa grafik yang tinggi diperlukan untuk mendapatkan penggunaan realiti maya yang baik dan lancar dimana kebanyakan komputer riba gagal untuk lakukan. Backpack PC merupakan pilihan yang baik untuk disambungkan kepada set-set realiti maya seperti Oculus Rift dan juga HTC Vive.

Setakat ini, MSI dan HP merupakan pengeluar bagi Backpack PC ini. Dengan spesifikasi yang canggih serta penggunaan kad grafik yang canggih iaitu GTX 980 dan cip pemprosesan Intel Extreme i7, menghubungkan ke set realiti maya bukan lagi suatu masalah.

MSI dan HP kedua-duanya hadir dengan spesifikasi dan ketebalan yang agak berbeza. HP memetingkan rekaan yang nipis dan sexy manakala MSI hadir dengan backpack pc yang agak berat dan tebal. Suatu inovasi yang baik daripada MSI dimana memfokuskan kepada penyejukan sistem.

Adakah backpack PC bakal menjadi keperluan seperti mana komputer dan komputer riba di masa akan datang? Sama-sama kita nantikan sejauh mana realiti maya mempengaruhi kehidupan kita seharian.


Backpacker Dedah Lubuk Barang ‘Pre-Love’ Dan Lokasi Pakai Kimono Percuma Di Jepun

Dikenali dengan nama Jeroong Wia di kalangan netizan, pemuda ini telah sebulan lebih berkelana cara backpacker di Jepun. Buat anda yang masih baru mengikuti Vocket, kami pernah kongsikan tentang beliau yang pernah mengembara bermula dari China ke Rusia melalui Tran-Siberia, dan kemudiannya menyambung perjalanan menjelajah benua Eropah dengan bajet terhad.

Baca kisah Jeroong: Bermodalkan RM4K Pemuda Ini Berkongsi Bagaimana Beliau ‘Survive’ Setahun Mengembara

Baru-baru ini, Jeroong telah berkongsi 2 lokasi berikut yang saya kira menarik dan boleh dijadikan rujukan buat anda yang bakal travel ke Jepun iaitu senarai kedai barangan pre-love di Jepun dan lokasi di mana anda boleh nikmati budaya Jepun termasuk mencuba Kimono dan Yukata secara percuma.

1. Senarai kedai barangan pre-love di Jepun

Jepun turut dikenali sebagai syurga bagi mereka yang meminati barangan rare, berjenama serta buat buat para pengumpul barangan vintage serta pre-love. Namun jika tak kena gaya serta kurang info, memang susah nak cari lokasi menyelam bagi barangan pre-love atau lebih dikenali sebagai bundle Jepun.

Sebagaimana diakui oleh Jeroong, bundle di Malaysia dipandang rendah oleh warga-warga yang berkedudukan tinggi tetapi tidak di Jepun. Barangan pre-love di Jepun amat terjaga kualitinya. Malahan bagi sesetengah barang yang menjadi buruan di kalangan para peminat dan penumpul barangan vintage, harganya boleh mencapai puluh ribuan ringgit Malaysia.

Pelbagai jenis koleksi barangan berjenama seperti jam, bag tangan, pakaian, kasut yang rare boleh didapati di kedai-kedai bundle Jepun dengan kualiti yang terjamin dan yang penting harga jauh lebih murah daripada harga kedai.

Antara kedai-kedai yang anda boleh lawati bagi mencari atau menyelam barangan pre-love adalah:

• Mode-off
• Hard-off
• Book-off
• Hobby-off
• Treasure Factory
• Bingo
• Second Street
• Jumble Store
• Book-off Super Bazaar
• Off-house
• Junk house
• Daikokuya

Berikut gambar-gambar kedai barangan pre-love untuk rujukan anda. Ingat. Bukan bundle tetapi pre-love.

2. Bergambar dengan memakai Kimono dan Yukata secara percuma

Terasa tak lengkap jika travel ke Jepun tanpa merasai peluang memakai baju Kimono bagi wanita dan Yukata bagi lelaki. Kedua-dua baju ini adalah pakaian tradisional Jepun dan masih menjadi antara tarikan utama bagi mereka yang ingin merakam kenangan sambil menikmati budaya Jepun.

Perkongsian ke 2 Jeroong adalah lokasi di mana anda berpeluang mencuba pakaian tradisonal ini secara percuma yang disediakan oleh pihak pelancongan Jepun (JNTO) kepada pelancong asing.

Berikut adalah senarai budaya Jepun yang boleh anda nikmati secara percuma di pejabat JNTO:

Apa yang anda perlu lakukan adalah pergi ke pejabat Japan National Tourism Organisation (JNTO) yang terletak lebih kurang 800 meter dari stesen utama Tokyo dan 300 meter dari stesen metro Hibiya. Anda juga boleh cuba cari dengan Google Maps.
Alamat: 新東京ビル, 3 Chome-3-1 Marunouchi, 千代田区 Chiyoda-ku, Tōkyō-to 100-0005, Japan

Anda boleh cuba dan pakai Kimono dan Yukata secara percuma dan boleh dibawa keluar berjalan-jalan sambil memakai pakaian tradisional ini untuk bergambar tak lebih daripada 1 jam.

Jika di Asakusa, sewa yang dikenakan bagi memakai Kimono dan Yukata paling minimum adalah 3000 ¥ (bersamaan RM120). Di JNTO ini, mereka mempunyai 27 pasang Kimono setiap masa. Tetapi had maksima bagi pengunjung yang datang pada satu-satu masa adalah seramai 10 orang di dalam 1 kumpulan.

JNTO juga menyediakan tour secara percuma kepada pelancong yang ingin ke Emperial Palace iaitu istana yang menjadi singgahsana dan kediaman rasmi Maharaja Jepun. Istana ini adalah tempat di mana Raja Akihito serta keluarga beliau menginap sehingga kini.

Semoga tips di atas membantu anda yang ingin travel ke Jepun tanpa tour guide, dan tidak mahu ikut mana-mana pakej pelancongan. Untuk carian penginapan dan hotel di Jepun dengan lebih murah, anda boleh cuba buat perbandingan harga di Hotelscombined.com. Arigato Gozaimas.

Baca lagi: 3 Jenis Pass Pengangkutan Awam Untuk Anda Berjimat Sewaktu Di Tokyo, Jepun


Bertemu Backpacker Remaja Berkopiah Dari Jepun, Inilah Yang Lelaki Ini Lakukan

Nota Editor: Kisah benar ini telah dikongsikan di Facebook Firdaus Wong Wai Hung yang telah bertemu secara tak sengaja dengan 2 remaja dari Jepun yang sedang mengembara di Malaysia.

Kami kongsikan semula di sini dengan izin dari penulis. Semoga ia turut memberi inspirasi untuk anda juga melakukan kebaikan sesama insan tanpa mengira agama. Sesungguhnya Islam itu mudah dan menyukai perdamaian.

Selesai sesi Istitabah di Jabatan Mufti Selangor, saya terserempak dengan dua lelaki berpakaian tradisional Jepun dan berkopiah dengan beberapa beg mereka mengangkat ibujari di tepi jalan Masjid Shah Alam.

Saya memberhentikan kereta dan bertanya apa yang saya boleh bantu? Mereka nak ke stesen KTM Shah Alam dan saya bertanya lanjut mereka nak naik komuter ke mana? Jawabnya nak ke KL Sentral.

Saya tawarkan untuk bawa mereka ke sana walaupun saya sendiri perlu ke Yong Peng Johor.

Saya memperkenalkan diri dan mereka memperkenalkan diri. Seorang bernama Tada (kacukan Jepun & Filipina) & seorang lagi ialah Mine (sebutan Min Meh) yang lebih cerah orangnya.

Kedua-duanya adalah rakan baik dan baru berusia 20 tahun tetapi mengembara ke Malaysia, Thailand, Singapura & Indonesia dengan bajet USD800 untuk semua perbelanjaan selama 10 hari.

Mereka belum Muslim lagi dan mereka juga memakai kopiah yang baru dibeli ketika melawat Masjid Shah Alam. Soalan pertama yang ditanya mereka kepada saya agak pelik;

Baca: 8 Salah Anggap Tentang Solat Sewaktu Travel Yang Wajar Diberi Perhatian

“Thanks you for helping us. Why you willing to help us when we have wave for 15 minutes but nobody stop but only you willing to stop. IS IT BECAUSE YOU ARE MUSLIM?”

Terkejut saya dengan soalan mereka namun saya menjawab;

“Islam teach its followers to treat their guest well and Prophet Muhammad (pbuh) also said that whosoever lift a difficulty and facilitate the affairs of his brothers in this world, Allah will lift his difficulty in & make his affairs in the hereafter easier.”

Dipendekkan cerita, dalam perjalanan kami berborak tentang latar belakang dan juga beliau bertanya kenapa saya memilih Islam serta konsep akhirat dalam Islam.

Saya menawarkan untuk belanja mereka lunch memandangkan mereka juga belum makan dan akhirnya saya membawa mereka ke Dapur Sarawak untuk menikmati hidangan Malaysia dan merasai sate, nasi lemak dan teh tarikh.

Banyak soalan tentang yang ditanya terutamanya dari Tada yang lebih fasih berbahasa Inggeris malahan mereka mahu belajar berwuduk dan solat dan respon mereka apabila saya tanya tentang perasaan mereka setelah solat dan sujud, mereka menjawab;

“I never feel like this before. Very peaceful. Very calm, feel very humble and close to God.”

Setiap pertemuan pasti akan ada perpisahan. Kami menghadiahkan senaskah Quran, MP3 Quran, minyak attar dari Mekah serta kain sarung yang kami pinjamkan kepada mereka untuk belajar solat kerana mereka merasakan selesa dan suka padanya. Sebelum berpisah, Tada berkata kepada saya;

We never expect to meet you on our last day in Malaysia. We do not know how to repay or thank you but we really enjoy our short moment together. We love you and your friends here, we love Malaysian for their kindness and we love Allah.

Next time when I see someone in need of help, I will remember your advice to spread love and kindness to others. We love you brother.

Semoga mereka terus mencari kebenaran dan dikurniakan hidayah oleh Allah SWT.

Baca lagi: Wanita Bertudung Yang Dijaga Tuhan Sewaktu Travel

LIKE dan FOLLOW Vocket di Facebook serta Instagram


Backpacking Seorang Diri Akhirnya Temukan Jodoh Saya Dengan Gadis Rusia

Saya telah travel ke negara Rusia pada tahun 2011 ketika itu masih lagi dalam pengajian peringkat Master Ekonomi.

Secara ringkas mengenai Rusia. Negara Rusia mempunyai kepadatan penduduk sebanyak 150 Juta manakala penduduk beragama Islam di sana lebih kurang 30 Juta dan merupakan agama kedua terbesar selepas Kristian Ortodoks.

Tujuan asalnya adalah untuk melihat negara orang dengan harapan jauh perjalanan luas pemandangan.

Saya menggunakan Qatar Airways, transit di Qatar seterusnya ke Moscow. Di Moscow terdapat tiga Lapangan Terbang Antarabangsa iaitu Domodedovo, Sheremetyevo dan Vnukovo. Saya mendarat di Domodedovo.

Saya mula mencari tempat untuk solat dan awalnya terkejut kerana di Domodedova ada surau dan terdapat orang Rusia sedang membaca Al-Quran. Selepas itu bermulalah perjalanan saya di Rusia dan saya telah berjumpa dan berkenalan dengan seorang wanita Rusia. Saya berada di sana selama satu minggu.

Selepas balik ke Malaysia, kami terus berhubung melalui Facebook, SMS, Whatsapp dan Skype. Beliau juga datang ke Malaysia setahun selepas itu untuk berjumpa saya. Saya mengambil kesempatan melamar beliau dan beliau mengatakan sekiranya ingin kepada beliau perlu terlebih dahulu berjumpa dengan ibu bapa beliau. Saya bersetuju untuk berjumpa dengan ibu bapa beliau.

Alhamdulillah keluarga saya tidak menghalang dalam pilihan saya dan mendoakan yang terbaik. Segala persiapan telah dibuat dan saya telah terbang semula ke Rusia seorang diri pada musim bunga penghujung bulan April 2013.

Memilih Qatar Airways untuk ke dua kalinya. Setelah tiba di Lapangan Terbang Antarabangsa Domodedovo, saya menaiki satu lagi penerbangan domestik ke Lapangan Terbang Nizhnekamsk untuk sampai ke tempat rumah beliau di Naberezhnye Chelny, Republik Tatarstan, Rusia.

Bermulalah perkara yang paling mendebarkan saya apabila bertemu kedua ibu bapa beliau. Saya telah menyerahkan sebentuk cincin sebagai tanda hajat saya untuk mengambil anak mereka menjadi isteri saya. Perbincangan tersebut agak sukar kerana ibu bapa beliau tidak boleh berbahasa lain selain bahasa Rusia. Perbincangan tersebut terpaksa di lakukan dalam dua bahasa, bahasa Inggeris dan bahasa Rusia.

Alhamdulillah akhirnya kami telah dapat kata sepakat dan keluarga beliau sudi menerima dan mengahwinkan saya serta terima saya sebagai menantu. Tetapi ibu-bapa beliau menetapkan syarat untuk saya belajar bahasa Rusia serta boleh berkomunikasi dengan mereka. Saya disana selama dua minggu. Beliau membawa saya ke tempat-tempat menarik seperti di Kazan, Nizhnekamsk, Naberezhnye Chelny, Elabuga dan banyak lagi.

Sekembalinya saya ke Malaysia, segala proses perjalanan yang berlaku di sana berjalan dengan lancar, Alhamdulillah. Saya telah memaklumkan kepada keluarga saya berhubung perkara yang berlaku semasa saya di Rusia dan sekali lagi keluarga menyokong hasrat saya. Saya telah berbincang dengan beliau untuk datang ke sana semula bagi membincangkan tarikh pernikahan dengan keluarga beliau sebelum saya membuat langkah awal untuk memohon daftar nikah di Pejabat Agama Negeri Selangor.

Maklumbalas yang saya terima daripada pihak beliau mengatakan, tidak perlu lagi datang berulang kali hanya semata-mata menetapkan tarikh pernikahan. SubhanAllah, Allah mudahkan urusan kami. Keluarga beliau memberi kebebasan kepada kami menetapkan tarikh. Kami telah berbincang dan menetapkan pada hujung tahun bulan Disember 2013. Ketika itu musim sejuk dibawah baras beku -20 sehingga -25 Celcius.

Proses permohonan berkahwin di luar negara telah diluluskan oleh pejabat agama. Cumanya saya terpaksa menterjemahkan dokumen tersebut ke Bahasa Inggeris dan ke Bahasa Rusia. Proses permohonan visa juga telah selesai dan hanya menanti sahaja tarikh untuk terbang ke Rusia. Pada kali ini saya telah memilih China Southern Airlines kerana tiket penerbangan agak murah sedikit berbanding syarikat penerbangan yang lain. Biasaya tiket akan mahal pada waktu musim sejuk (winter).

Penerbangan melalui China Southern Airlines agak penat kerana akan transit di Guangzhou, China selama 10 jam. Selepas Guangzhou akan transit lagi ke Urumqi selama 2 jam. Selepas Urumqi terus ke Moscow. Pada ketika ini lapangan terbang yang berlainan iaitu Sheremetyevo.

Pada masa ini terdapat masalah di bahagian Kastam Rusia. Saya serta beberapa penumpang lain telah ditahan untuk tidak masuk ke Rusia dan pasport kami telah diambil. Setelah hampir 2 jam menunggu datang seorang pegawai Kastam memanggil kami dan bertanyakan soalan kenapa ke Rusia. Setiap orang memberi jawapan masing-masing. Pegawai Kastam tersebut tidak menerima dan mahu menghantar kami balik ke negara masing-masing.

Pegawai kastam berkenaan menjangkakan saya mahu migrasi (migrate) ke negara Russia. Ketika itu terdapat penumpang dari China, Mongolia, Kazakhstan, India dan beberapa lagi negara bekas Soviet. Saya seorang sahaja penumpang dari Malaysia.

Saya tiada kata-kata dan hanya menelefon bakal isteri saya ketika itu bagi menjelaskan situasi saya dan beliau meminta untuk bercakap dengan pegawai kastam tersebut. Setelah beberapa minit talian dimatikan. Kemudian Pegawai Kastam memanggil saya lalu membenarkan saya untuk masuk melapasi Kastam.

Alhamdulillah hanya mengucapkan syukur kepada Allah. Alhamdulillah Allah bantu lagi dalam urusan saya. Tetapi untuk penerbangan seterusnya hanya ada masa 20 minit. Dari Terminal A hendak ke Terminal D berjalan kaki mengambil masa selama 15 minit. Pada masa ini saya menangis tetapi tiada air mata.

Memang tidak sempat untuk naik penerbangan seterusnya. Mujur ketika itu Allah utuskan seorang lelaki bertanyakan kepada saya hendak ke mana lalu beliau membantu dan mengajak saya menaiki kereta kerana lebih cepat. Kami berdua berlari ke kaunter dan beliau juga membantu membawa beg dan menjelaskan situasi saya semasa ditahan kastam dalam bahasa mereka. Alhamdulillah sekali lagi Allah membantu saya dalam urusan saya dengan penerbangan dilewatkan selama 10 minit semata-mata menunggu saya untuk naik pesawat tersebut.

Saya tiba di Nizhnekamsk tengah malam dan ketika itu suhu -18 Celcius. SubhanAllah sangat sejuk dan terlalu penat. Saya mengalami sedikit demam.

Abang bakal isteri saya telah menjemput saya dan terus bawa saya ke rumah untuk dirawat.

Alhamdulillah sebelum hari pernikahan saya telah sihat sepenuhnya. Kali ini saya travel dan berkahwin seorang diri tanpa iringan keluarga. Bukan tidak mendapat restu tetapi telah disarankan keluarga mentua untuk tidak serta kerana tidak biasa dengan cuaca sejuk yang ekstrim bagi mengelakkan sebarang masalah yang bakal berlaku.

Majlis pernikahan dilakukan secara kecil-kecilan dan berjalan lancar dengan menjemput hanya keluarga terdekat. Apa yang menarik majlis pernikahan dalam bahasa Rusia dan kami berdua telah selamat menjadi suami isteri. Pihak keluarga isteri pun hanya minta sebentuk gelang tangan yang sangat halus sebagai mahar.

Ketika saya di Malaysia untuk buat persiapan perkahwinan, semasa saya memilih di kedai emas dan tangkap gambar yang mana satu dia berkenan, bakal isteri saya (ketika itu) tunjuk yang paling halus sahaja. Keluarga saya pun agak terkejut.

Alhamdulillah kini kami telah dikurniakan seorang anak lelaki berusia setahun setengah dan menetap di Malaysia.

Apa yang saya nak sampaikan jangan takut untuk travel ke negara orang. Mengembaralah dan lihatlah negara orang kerana ini adalah sunnah Nabi. Sekiranya terdapat sebarang masalah fokus kepada solusinya sahaja.

Lihat dan berkenal-kenallah dengan orang berbangsa asing. Dari situ kita akan belajar bahasa, budaya, bangsa, ekonomi dan secara tidak langsung kita dapat melihat kebesaran Allah.

Apa yang saya belajar dari masyarakat Rusia, ada yang mengatakan masyarakat di sana tidak mesra dan tidak senyum. Berbeza dengan budaya kita. Ini kerana apa yang saya nampak mereka mempunyai sifat yang berterus terang dan tidak hipokrit. Mereka tidak berpura-pura untuk menjaga hati.

Tetapi masyarakat Islam di sana apabila bertemu sesama Islam akan memberi Salam. Budaya Salam sangat meluas di sana di kalangan Muslim dan ini perlu dipraktikkan di Malaysia.

Insya’Allah akhir bulan empat ini kami akan ke Rusia lagi untuk melawat keluarga di sana dan mencari peluang-peluang yang boleh diadaptasikan di sini.


BAD Kitchen! Breakfast Food Tak Sampai 5 Jam Dah Habis

Dari Kedah terus ke Kuala Lumpur, kali ini dalam Vocket Makan, Bella terjah ke satu port baik punya iaitu B.A.D Kitchen di Taman Melawati, Kuala Lumpur yang dah jual breakfast ala British seawal jam 8.00 pagi!

Dengan harga bermula daripada RM 7, Bella try menu ‘killer’ iaitu Big Breakfast, Pulled Beef Ciabata dan paling menarik BLT Sandwich dengan Roti Foccacia yang dibuat fresh secara homemade setiap 3 hari sekali. Sekali rasa, memang mantul sampaikan nak tambah lagi satu set, tak cukup!

Untuk anda yang nak cuba breakfast power tepi jalan tapi dengan harga murah, anda patut tengok Vocket Makan sampai habis. Confirm meleleh air liur guys!


Badan Sure ‘Baik Punya’ Selepas Mendapat Khidmat ‘Tukang Urut’ Ini

Sambutan Hari Raya tidak akan lengkap tanpa pelbagai juadah tradisi dan jemputan ke rumah terbuka. Bagaimana sambutan raya anda setakat ini, adakah sudah selesai atau masih tersisa beberapa jemputan di dalam senarai undangan yang diterima? Menghadiri jemputan rumah terbuka yang tidak putus-putus dari keluarga dan sahabat handai pastinya membuatkan anda letih.

Biasanya ketika ini premis yang menawarkan perkhidmatan urutan badan akan menerima banyak kunjungan dari orang ramai, betul tak? Buat apa nak beratur dan menunggu lama jika anda boleh menikmati urutan di rumah sambil menonton siaran raya kegemaran anda?

Bayangkan kepenatan yang anda alami boleh dilegakan melalui urutan yang selesa dengan kerusi urut di rumah sendiri, pada bila-bila masa saja! Bukan sahaja setakat dapat memberikan kelegaan kepada anda, tetapi juga didatangkan dengan ciri yang membantu anda untuk membentuk tubuh badan yang ramping dengan teknologi terkini. Siapa tak nak kelihatan vavavoom musim Hari Raya ini, bukan?

Selain itu, OSIM uDivine Mini turut disertakan dengan tiga ciri menarik. Dengan menggunakan teknologi dwi-urut, OSIM uDivine Mini akan mengurut anda secara serentak! Tak cukup dengan urutan yang selesa, kerusi urut ini mempunyai kawasan urutan yang panjang bagi membolehkan seluruh badan anda merasainya.

Kalau anda balik penat-penat dan nak relax dengan posisi condong dan rendah, kerusi urut ini turut membolehkan anda mendapatkan posisi terbaik anda untuk berehat dan juga diurut. Best bukan?

Lebih menarik, OSIM uDivine Mini hadir dengan dua pilihan warna khusus buat para pengguna iaitu Cyber Blue dan juga Digi Red. Gabungan teknlogi dan rekaannya yang unik pastinya membuat pengalaman menonton piala dunia seakan sempurna.

Berikut merupakan senarai rangkaian rasmi OSIM yang menawarkan uDivine Mini untuk dicuba pengguna:

Mungkin anda berfikir jika harga OSIM uDivine Mini melebihi kemampuan anda? Jangan risau kerana anda boleh membayar secara ansuran mingguan serendah RM29 sahaja. Dengan harga mampu milik ini mungkin anda boleh hadiahkan kepada ibu bapa atau yang tersayang sempena Hari Raya ini.

Buat anda yang berminat, anda boleh klik ke laman Facebook OSIM dan juga laman web OSIM uDivine Mini untuk maklumat lanjut.


13 Cara Perbaiki Diri Dan Kewangan Di Zaman Ekonomi Gawat

Kita tidak boleh kawal kegawatan ekonomi negara tapi kita boleh kawal dan perbaiki ekonomi kita sendiri.

1. Belajar kemahiran baru secepat mungkin, terutama kemahiran yang boleh ditukar kepada perkhidmatan yang boleh dijual kelak.

2. Zaman gawat adalah zaman peluang. Kos pemilikan harta lebih murah dan rendah ketika gawat. Kumpul harta sebanyak yang boleh. Beli ketika orang lain sibuk menyimpan. Simpan ketika orang lain sibuk membazir.

3. Kumpul harta yang menjana pendapatan tahunan, bulanan, harian, minit dan saat. Aliran tunai (cashlow) sangat-sangat penting ketika ini.

4. Kerap ber “networking”, tambah kenalan, berkawan-kawan dan berkenal-kenal. Kerana kenalan adalah peluang, begitu juga dengan bersaudara mara. Kerap jumpa adik beradik dan ibu-bapa, eratkan silaturahim.

5. Jana pelbagai pendapatan sampingan bukan untuk tampung sara hidup tapi untuk mengumpul modal memiliki harta-harta murah.Tidak cukup hanya dari satu sumber (gaji) , pelbagaikan sumber pendapatan sebanyak yang boleh.

6. Kurangkan kos kehidupan (gaya hidup) dan hapuskan komitmen , fokus pada pengukuhan aliran tunai.

7. Berguru, bermentor, masuk kelas, seminar, bengkel, baca banyak buku kewangan.

8. Dekatkan diri dengan pencipta (Allah).

9. Mulakan perniagaan tanpa modal secara kecil-kecil untuk mengumpul pengalaman (menjual perkhidmatan keperluan  lihat tips no 1 atau menjual produk keperluan).

10. Jadi pakar (unik) dalam sesuatu bidang dan pengkhususan. Tambah nilai diri dalam pasaran pekerjaan (untuk yang makan gaji).

11. Eratkan hubungan antara pasangan. Inilah masa untuk rapatkan saf. Bincang dengan pasangan hidup tentang realiti semasa serta cabaran yang perlu dihadapi, buat aktiviti mengukuhan ekonomi keluarga bersama-sama. Insya’allah, hubungan akan menjadi lebih intim dan erat selepas gawat berlalu pergi.

12. Jual barangan yang tidak diperlukan dan menyemak dirumah. Hentikan perkhidmatan yang bukan keperluan tetapi mempunyai ansuran bulanan. Lupuskan hutang-hutang kecil yang mengganggu aliran tunai.

13. Belajar ilmu pemasaran, belajar menjual diri. Ini sangat penting sama ada kerja makan gaji mahupun mempunyai perniagaan sendiri. Semua yang berjaya adalah jurujual.

Baca lagi: 9 Bisnes Yang Meningkat Naik Ketika Kegawatan Ekonomi


Lelaki Melayu Ini Mahu Berbasikal, Tawan Everest Dan Pecahkan Guiness World Record!

Siapa tidak kenal Badrul Hisham, anak muda berjiwa kental yang baru-baru ini baru sahaja pulang berbasikal sepanjang 11,000km dari United Kingdom ke Malaysia, setelah tamat pengajiannya di sana.

Graduan Master of Engineering University of Sheffield ini, yang baru sahaja menyiapkan travelognya yang bertajuk ADvantura terbitan Dubook Press ada cabaran baru pula – iaitu berbasikal sejauh 5650 km dari Malaysia melalui Thailand, Laos dan China, seterusnya ke Everest Base Camp di Nepal dan kemudiannya menawan puncak tertinggi di dunia iaitu, puncak Gunung Everest!

Sekiranya beliau berjaya, beliau akan menempa nama di dalam Guiness World Record sebagai orang pertama berbasikal dan menawan puncak setinggi 8,488 meter ini. Orang jiwa dan paha besi saja boleh buat macam ni oi!

Pengayuhan dijangkakan bermula 1 Mac 2016 dan beliau menjangkakan tiba di puncak Everest pada 9 Mei 2016 sebelum turun kembali dan berkayuh kembali ke Malaysia.

Jadi, untuk menjayakan cabaran ini, beliau kini cuba mendapatkan dana dengan cara ‘crowdfunding’ di laman Indiegogo bermula hari ini sebanyak 100,000 USD bagi 3 tujuan iaitu; 50 ribu USD untuk pendakian Gunung Everest bersama Sherpa, 10 ribu USD untuk peralatan dan 40 ribu USD untuk latihan dan persiapan – supaya paha besinya menjadi lebih mampat dan jantung dan paru-parunya tak liat dimamah ketinggian altitud.

Jadi, apa lagi, masuk laman kempen Indiegogo beliau, buka dompet anda dan berikan sokongan dan sumbangan pada anak muda bersemangat Malaysia Boleh ini!

LIKE dan FOLLOW perkembangan perjalanan beliau di page Facebook CYCling to Everest 2016.

LIKE dan FOLLOW Vocket di Facebook serta Instagram


‘Bagai Di Hong Kong’- Iklan Bilik Sempit Di Pulau Pinang Disewa RM150 Seorang Curi Tumpuan Ramai

Tidak semua orang mampu untuk membeli rumah sendiri terutama sekali yang baru bekerja. Oleh itu, ramai yang mengambil keputusan untuk menyewa rumah atau bilik.

Terbaharu, iklan rumah sewa dalam  Facebook group Rumah Sewa Penang Terkini dimana satu bilik sempit perlu dikongsi 3 orang dan hanya disediakan katil, tilam dan kipas menjadi perhatian ramai.

Malah, harga sewa untuk seorang adalah RM150 jika berkongsi bilik dan RM350 jika tidak mahu berkongsi. Hal ini mendapat perhatian netizen dan rata-rata netizen mengatakan harganya terlalu mahal.

Malah, para netizen juga mengatakan tidak berbaloi menyewa bilik sempit tersebut dengan harga yang ditawarkan kerana boleh dapatkan bilik yang lebih baik jika rajin mencari.

Bukan itu sahaja, para netizen turut bersetuju bahawa pemilik bilik sewa itu keterlaluan kerana menyewakan bilik sempit dan padat itu.  Malah, ada yang mengatakan bahawa sudah seperti di Hong Kong apabila bilik kecil disewakan untuk ramai penyewa.

Walau bagaimanapun, pilihan menyewa ditangan penyewa dan adakah anda rasa berbaloi untuk menyewa di sini atau sebaliknya?

Sementara itu, kami kongsikan beberapa artikel berkaitan bilik sewa pada pautan di bawah ini.

Disangka Sewa Bilik, Lelaki Malaysia Ini Terkejut Ruang ‘Penghadang’ Ini Disewa RM1,709 Sebulan

Mahal Dan Sempit, Bilik Stor Di Kondominium Ini Disewa Dengan Harga RM1,515


Bagai Lilin Yang Membakar Diri, Pak Nil Kongsi Insan Di Sebalik Kejayaan Dalam Hidupnya

Pernah tidak masa zaman sekolah dahulu anda jadikan cikgu sebagai role-model? Aura positif seorang guru ini sangat hebat sampaikan boleh mempengaruhi anak muridnya.

Selain itu, cikgu sebenarnya banyak memberi inspirasi dan motivasi kepada kita semua untuk berjaya dalam pelajaran mahupun kehidupan. Nak tahu atau tidak siapa yang mencungkil bakat Pak Nil? Jom tonton video ini!

Wow! Rupa-rupanya cikgu lah yang menjadi penyuntik semangat Pak Nil untuk berjaya. Hebat betul pengaruh seorang guru!

McDonald’s Anugerah Guru Inspirasi kini kembali buat kali keempat bagi menghargai guru-guru yang telah menjalankan tugas melebihi tanggungjawab mereka sebagai pendidik dan memberi inspirasi kepada pelajarnya untuk menjadi lebih baik.

Jika ada cikgu yang anda rasa bahawa jasa dan pengorbanan mereka layak mendapat anugerah, jangan lepaskan peluang untuk calonkan guru-guru kesayangan anda untuk McD Anugerah Guru Inspirasi. Syarat-syarat penyertaan seperti berikut:

1. Lengkapkan borang pendaftaran anda di sini.

2. Kongsikan kisah bagaimana guru yang anda calonkan memberi inspirasi tidak kurang daripada 100 patah perkataan dan maksimum 1,500 patah perkataan, samada Bahasa Malaysia, Bahasa Inggeris atau Bahasa Cina.

3. Anda juga boleh hantarkan penyertaan dengan memuat naik sekeping gambar atau pautan rakaman video guru yang dicalonkan bersama rumusan tidak lebih 100 patah perkataan.

Jadi, tunggu apa lagi? Hantarkan pencalonan guru inspirasi anda sebelum 30 Mac 2020! Untuk maklumat lanjut, anda boleh layari website McDonald’s.

Tidak dapat dinafikan usaha dan jasa guru sangat besar dalam menjadikan kita manusia yang berguna. Baca kisah pengorbanan guru pada pautan di bawah ini.

Tiada Laluan Kenderaan, Guru Ini Pikul Peti Ais Sejauh 10KM Demi Anak Murid Di Pedalaman

Kamu ‘Otai’, Suruh ‘Abang Long’ Jumpa Cikgu, Cara Saya Selesaikan Masalah Murid Nakal

Ajar Adik ‘Add Math’ Buat Aku Sedar Jadi Cikgu Itu Susah Kerana Satu Sebab Ini


Bagai Memilih Teman Istimewa, Huawei Matebook D 15 Tawarkan Kesemua Ciri Idaman

Nak cari laptop yang sesuai ni ibarat mencari pasangan hidup. Mestilah kena cari yang serasi, kualiti yang baik dan mempunyai perwatakan yang hebat. Semua ni penting untuk pastikan pilihan yang dibuat adalah tepat.

Sekiranya anda mahukan semua ciri ini dalam sebuah laptop, HUAWEI dengan siri laptop terbarunya iaitu MateBook D 15 yang berharga hanya RM2,499 adalah jawapannya! Bukan itu sahaja, ada banyak lagi ciri menarik pada HUAWEI MateBook D 15 ni yang pasti memikat hati anda!

Bila nak cari pasangan istimewa, mestilah kena tengok penampilannya, betul tak? Begitu juga dengan HUAWEI MateBook D 15 ni. Hanya seberat 1.53kg dan berketebalan lebih kecil dari 17mm, ia sangat mudah dan ringan untuk memudahkan anda membawanya sebagai peneman ke mana sahaja.

Mempunyai rekabentuk unik dan berwarna perak metalik dengan kemasan futuristik, HUAWEI MateBook D 15 ni kelihatan sangat elegan dan mesti anda rasa bangga sahaja bila memiliknya.

Sekarang ni, skrin HD dah jadi trend bagi kebanyakan telefon pintar terkini dan HUAWEI MateBook D 15 ni pun tak terkecuali. Ciri paparan skrin FullView HD yang terdapat pada HUAWEI MateBook D 15 ini, membolehkan anda melihat isi kandungan dengan 87% skrin paparan penuh. Ini bermakna anda boleh membaca isi kandungan lebih banyak dalam satu skrin tanpa perlu skroll ke bawah banyak kali.

Kalau anda nak buat kerja dan bahagikan skrin kepada dua untuk menggunakan Excel ataupun Words pun takde masalah dan kerja anda akan jadi lebih mudah!

Malah, dengan resolusi IPS FullView display 1920 X 1080 dan skrin ratio 16:9 anda turut dapat merasai pengalaman menyeronokkan apabila membuat tugasan, menonton movie ataupun bermain game bersama HUAWEI MateBook D 15 ini!

Ciri ini pun penting bila nak cari teman istimewa, barulah rasa selamat. Setiap orang pasti inginkan privasinya terjaga. Jadi, HUAWEI mendengar setiap kehendak penggunanya dan mengambil inisiatif dengan menghasilkan ciri kamera tersembunyi pada HUAWEI Matebook D 15 ni.

Kamera tersembunyi yang terletak di antara butang F6 dan F7 ini bercirikan pop up dan hanya berfungsi apabila anda menekan butang gambar kamera. Dah tak perlu risau dengan isu hack siber atau sekiranya anda terakam tanpa sedar.

Menariknya lagi, HUAWEI Matebook D 15 turut didatangkan dengan ciri FullView Display-Blue Light Filter iaitu TUV Rheinland certified khas untuk melindungi mata anda dari pandangan radiasi berbahaya.

Bahagianya bila seseorang yang istimewa memahami setiap keperluan kita kan? Betul, HUAWEI MateBook D 15 ni memang memahami! Dilengkapi dua fungsi dalam satu skrin, ia membolehkan HUAWEI MateBook dan telefon pintar HUAWEI anda berkongsi skrin, sekaligus berupaya untuk memindahkan fail dan melihat senarai kenalan dengan lebih jelas di paparan laptop.

Jadi lepas ni anda boleh lebih fokus menyiapkan kerja menggunakan laptop tanpa perlu gangguan dengan peranti lain. Yang lagi best, nak main game pun lebih puas dengan menggunakan skrin yang lebih besar. Perlu diingatkan, fungsi ini hanya boleh digunakan jika anda mempunyai telefon pintar HUAWEI sahaja tau!

Oh ya, HUAWEI MateBook D 15 ni turut dilengkapi dengan ciri One-Click Fingerprint Login, di mana anda boleh power on atau off laptop dengan hanya menggunakan cap jari anda. Kalau lupa password pun tak jadi masalah, sebab anda hanya perlu tekan Power Button menggunakan cap jari dan voila!

Leceh betul setiap kali nak bawak charger laptop, dah lah berat! Haa..kalau anda nak tahu, HUAWEI MateBook D 15 ni menggunakan pengecas Type C, yang membolehkan anda berkongsi wayar USB dengan telefon pintar HUAWEI anda. Best kan!

Yang lagi awesome, pengecas ini juga memberikan perlindungan overheat dan secara automatik akan menyekat kuasa elektrik untuk memastikan keselamatan pengguna terjamin.

Konfigurasi hardware HUAWEI Matebook D 15 merupakan versi AMD, di mana ia menggunakan pemproses Ryzen 5 3500U terkini, kad grafik Radeon Vega 8 Graphics bersepadu, prestasi yang berkuasa dan fleksibiliti hiburan yang luar biasa.

Siri laptop ini juga dilengkapi dengan dua storan peranti iaitu 256GB SSD dan 1 TB HDD. Ini membolehkan anda menaip dan membaca 50% lebih pantas berbanding saluran memori tunggal! Hebat kan?

Nak cari teman istimewa yang terbaik tu memanglah susah, samalah macam nak mencari laptop yang memenuhi keperluan harian kita. Tapi buat apa susah-susah nak cari lain kalau dah jumpa HUAWEI MateBook D 15 yang menjanjikan prestasi terbaik dan memudahkan urusan harian anda.

Yang lagi penting, tak semua laptop utama di pasaran setanding dengan HUAWEI MateBook D 15 yang bukan sahaja berteknologi tinggi tetapi berharga mampu milik iaitu hanya RM2499.

Anda mungkin dah jumpa “teman istimewa” sempena tahun baru 2020 ni. Jangan lupa untuk nantikan pelancarannya pada 18 Januari 2020 ini okay! Untuk maklumat lanjut, layari huawei.com.my.

Kami kongsikan kepada anda review jujur kami tentang Huawei Y9s yang mampu bertahan sehari penuh tanpa bantuan powerbank. Ketahui lebih lanjut mengapa Huawei Mate D 15 merupakan komputer riba berbaloi anda dapatkan dengan harga yang ditawarkan.

Seharian Tanpa Cas Dan ‘Powerbank’, Ini Review Jujur Kami Tentang HUAWEI Y9s

Huawei Matebook D 15, Komputer Riba Berbaloi Untuk Anda Dapatkan Dengan Harga RM2,499


‘Bagai Telur Di Hujung Tanduk’- Orang Ramai Ngeri Lihat Penunggang Motosikal Tergelincir Dan Nyaris Digilis

Setiap kali hujan turun membasahi jalan, semua pengguna jalan raya sentiasa diingatkan untuk memperlahankan kenderaan kerana jalan yang licin boleh menyebabkan apa-apa jua kenderaan boleh tergelincir lalu terbabas.

Pada lewat petang semalam tular satu rakaman dashcam salah seorang pengguna jalan raya telah merakam satu insiden di mana seorang penunggang motosikal nyaris digilis lori selepas tergelincir lalu terjatuh di atas jalan raya.

Dalam rakaman video pendek berdurasi 16 saat, lelaki itu segera bangun dan menyelamatkan diri apabila sedar ada sebuah lori panjang dibelakangnya sedang membrek kecemasan meluncur menuju ke arahnya.

Rakaman video ngeri itu telah dikongsikan lebih beribu kali di kalangan netizen dan ramai menyatakan andaikata lelaki itu terlambat sedikit, sudah pasti lori tersebut akan menggilis penunggang motosikal terbabit serta-merta.

Tambah netizen lagi, nasib baik lelaki terbabit tidak nampak panik dan mempunyai refleks yang cepat semasa lori itu bergerak menuju ke arahnya. Sekaligus ia membantu lelaki itu bertindak cepat menyelamatkan dirinya sendiri.

Tambah netizen lagi, pengguna jalan raya diminta memperlahankan kenderaan dan penunggang motosikal digalakkan berhenti berteduh atau mengguna lorong motosikal yang disediakan bagi mengelak kemalangan berlaku ketika waktu hujan.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Seorang kanak-kanak nyaris dilanggar kenderaan awam semasa cuba melintas tanpa pengawasan orang dewasa. Baca lebih lanjut melalui pautan di bawah.

Nyaris Dilanggar Kenderaan Awam, Netizen Kecam Ibu Bapa Abai Keselamatan Kanak-Kanak

Tenang Dan Tidak Naik Angin, Lelaki Ini Kongsi Pengalaman Bantu Remaja Yang Rempuh Kakak Iparnya

‘Abang Kopiah Hitam’ Dikecam Cuba Cetus Pergaduhan Selepas Gagal Potong Barisan


Bagaikan Filem ‘Upside Down’, Dubai Dijangka Bakal Bina Menara Tergantung Di Langit

Ketika ini, Burj Khalifa yang terletak di Dubai merupakan bangunan pencakar langit tertinggi di dunia dan menjadi simbolik kepada negara tersebut.

Terbaharu, Dubai dikatakan bakal bina bangunan pencakar langit terapung pula dan akan menjadikan ia bangunan terapung pertama di dunia. Difahamkan, rekaan bangunan tersebut yang dikenali sebagai Menara Analemma diperkenalkan oleh sebuah syarikat arkitek di New York, Clouds AO, sekitar lima tahun lalu.

Menjadi keunikan menara ini apabila bangunan ini akan digantung pada sebuah asteroid dan bukannya dibina di atas tanah seperti bangunan biasa. Untuk pengetahuan anda, NASA menjadualkan misi penangkapan asteroid dan dijangka pada tahun ini.

Selepas Agensi Ruang Angkasa Eropah berjaya membuktikan kebolehan mendarat di atas komet bergerak pada tahun 2015, maka hal ini dirasakan tidak mustahil untuk dilakukan mereka. Malah, bangunan tergantung di asteroid ini akan berputar dalam bentuk angka lapan setiap hari dan akan kembali ke tempat asal di Dubai.

Bukan itu sahaja, Menara Analemma ini akan dilengkapi ruang untuk pelbagai aktiviti daripada ruang pejabat, tempat tinggal dan banyak lagi. Pastinya pembinaan bangunan pencakar langit ini akan memakan kos yang amat tinggi. Akan tetapi, setakat ini masih belum ada sebarang maklumat lanjut tentang pembangunan projek Menara Analemma ini.

Sementara itu, sebuah taman tema seperti di Eropah akan dibina di Cameron Highlands. Klik pautan di bawah untuk ketahui lanjut.

ESCAPE Cameron Highlands Bakal Dibuka, Ski Ais Persis Di Eropah Antara Tarikan Utama

Selepas Kejayaan ‘Space Tour’, Richard Branson Mahu Bina Hotel Di Bulan


‘Bagaikan Tidak Takut Maut’, Menteri Kesihatan Ingatkan Rakyat Agar Patuh SOP

Umum tahu sejak akhir-akhir ini, kes COVID-19 di Malaysia menunjukkan peningkatan yang mendadak. Malah, pengumuman pada 3 Oktober lalu memaklumkan Malaysia mencatatkan kes COVID-19 tertinggi dalam satu hari dengan 317 kes.

Sehubungan dengan itu, Menteri Kesihatan, Datuk Seri Dr Adham Baba berkata, orang ramai sedar dengan punca dan cara mengekang jangkitan virus ini sewaktu Perintah Kawalan Pergerakan (PKP) dikuatkuasakan pada 18 Mac lalu.

Walau bagaimanapun, beliau memaklumkan amalan tersebut masih lagi belum menjadi budaya selepas mendapati masih terdapat masyarakat yang bersesak-sesak ketika membeli belah serta tidak memakai pelitup muka.

“Bagaikan tidak takut maut. Mereka hanya risau dan takut apabila mendengar kes meningkat dan bila ada penguatkuasaan Perintah Kawalan Pergerakan Diperketatkan (PKPD) di tempat-tempat tertentu,” katanya.

Beliau berkata demikian ketika berucap pada Majlis Perasmian Penutup Sesi Town Hall Pembudayaan Norma Baharu bagi mencegah penularan COVID-19 di Desaru, Kota Tinggi.

Selain itu, Program Komunikasi Untuk Perubahan Tingkah Laku (COMBI) yang sebelum ini berkesan dalam memerangi wabak denggi bakal diaplikasi dalam memerangi wabak COVID-19 di seluruh negara.

Menurut Dr Adham Baba, sukarelawan COMBI di seluruh negara akan digerakkan bagi meningkatkan kesedaran awam terhadap norma baharu dalam kalangan masyarakat.

Tular pada minggu ini apabila SPRM menahan Datuk Seri yang disyaki terlibat dengan macau scam.

Sering Pamer Kemewahan Di Media Sosial, SPRM Tahan Datuk Seri Disyaki Terlibat ‘Macau Scam’

3 Bulan Berlakon Pergi Kerja Depan Isteri, Perkongsian Lelaki Ini Buat Netizen Sebak


Bagaikan ‘Tin Sardin’, Pekerja Asing Ini Dihimpit Dalam Sebuah Kontena Yang Berbau Hancing

Umum tahu Malaysia sememangnya lubuk buat warga asing mencari rezeki. Lambakan syarikat yang menawarkan pekerjaan beserta tempat tinggal buat golongan ini antara yang menarik minat warga asing berkhidmat di Malaysia. Malah, tidak mengejutkan apabila sudah terdapat warga asing yang sudah membina keluarga di Malaysia.

Di sebalik lambakan kerja di Malaysia, keadaan dan tempat tinggal bagi golongan ini nyata turut mengejutkan ramai apabila didapati golongan ini sekadar ditempatkan di dalam sebuah kontena yang berbau hancing dan hapak.

Menerusi lawatan mengejut oleh Menteri Sumber Manusia, Datuk Seri M Saravanan, beliau nyata terkejut dengan tempat tinggal pekerja asing di sebuah kilang sarung tangan di Batu 9, Kajang. Menurut beliau, keadaan tempat tinggal golongan pekerja ini tidak asing seperti keadaan Malaysia sewaktu dijajah British sebelum kemerdekaan.

“Saya sebagai menteri amat malu melihat keadaan seperti ini yang cukup teruk yang saya lihat setakat ini. “Saya memberi amaran keras kepada majikan-majikan supaya mematuhi akta sedia ada dalam mengendali pekerja warga asing,” katanya kepada pemberita selepas operasi mengejut yang dijalankan.

Berdasarkan laporan Astro Awani, seramai 781 pekerja warga asing dan 22 pekerja tempatan telah ditempatkan dalam kontena yang diubah suai menjadi kemudahan penginapan. Para pekerja dikatakan seolah ‘disumbat’ dalam satu kawasan sempit dan berbau hancing dan hapak.

Berdasarkan keadaan yang dilihat, Datuk Seri M Saravanan memilih untuk menjalankan operasi mengejut di seluruh negara.

Tular pada minggu lalu apabila pengasas Top Glove berjaya mengaut untung besar setelah menerima dividen sebanyak RM490 juta.

Pengasas Top Glove Untung Besar, Bakal Terima Dividen Sebanyak RM490 Juta

Tak Jaga Kebajikan Pekerja, Kerajaan Buka 19 Kertas Siasatan Terhadap Top Glove


Bagaimana 5 Individu Ini Terdetik Untuk Mula Hasilkan Konten Di YouTube

Dahulunya, dalam setiap perkara kita perlu berpandukan buku manual dan ianya tidak interaktif. Untuk mempelajari sesuatu skill kini semakin mudah dengan adanya YouTube.

Minggu lalu, Google Malaysia menerusi pentas panel Generation YouTube (#GenYTMY) telah menjemput 5 orang YouTuber untuk berkongsikan pengalaman mereka sepanjang menjadi pencipta kandungan untuk YouTube. Mereka adalah chef terkenal Ili Sulaiman aka ‘Dish by Ili’, pengajar memandu Jerry Wong, pencipta kraftangan Ng Wai Yee aka SkyMagenta Craft, penasihat kewangan Spark Liang dan penasihat hartanah Sean Tan dari Iherng.

Walaupun kandungan rancangan setiap individu ini berbeza, tetapi mereka berkongsi satu matlamat yang sama; membantu para penonton menerusi kandungan yang mereka hasilkan di YouTube dengan ilmu yang mereka ada.

Menurut Chef selebriti ceria, Ili Sulaiman percaya bahawa populariti YouTube telah membolehkannya untuk mempamerkan kepada para penonton antarabangsa masakan-masakan terbaik yang boleh didapati di Malaysia.

“YouTube telah memberikan saya peluang untuk berhubung bersama para peminat saya yang mungkin pernah melihat saya di kaca TV, terutamanya para penonton dari Eropah, Amerika dan Asia,” kata Ili. “Saya gemar berkongsi keunikan makanan Malaysia yang memang menarik buat mereka di luar negara.”

Bagi pengajar memandu Jerry Wong yang berasal dari Sabah, saluran YouTube beliau tidak mungkin wujud kalau bukan kerana galakan para pelajarnya. “Pada tahun 2016 ketika saya sedang mengajar salah seorang dari pelajar saya, dia telah mencadangkan agar saya menghasilkan sebuah video yang menunjukkan cara-cara untuk memeriksa sebuah kenderaan ketika dalam ujian dan kongsikannya di YouTube,” kata Jerry.

Perjalanan YouTube bagi penasihat dan pakar hartanah Sean Tan bermula dengan sebuah detik yang datang secara tiba-tiba. Ketika sedang berunding pelanggan hartanahnya yang ke-15, beliau pelajari bahawa masih terdapat pemilik rumah yang tidak mampu membayar sewa bulanan. Sean lantas memutuskan untuk menggunakan ilmu pengetahuannya bagi kebaikan semua.

“Jurang maklumat wujud bukan sahaja berkenaan modal kewangan, tetapi juga pengetahuan hartanah yang sekian lamanya eksklusif kepada golongan tertentu,” kata Sean. “Saya mencipta saluran saya untuk merapatkan jurang maklumat tersebut dengan memastikan agar maklumat hartanah boleh diakses secara percuma oleh sesiapa sahaja, dan untuk mengubah cara orang ramai melabur dalam hartanah pada masa akan datang.”

Minat terhadap hasil kraftangan yang sangat mendalam merupakan pendorong untuk Ng Wai Yee – yang lebih dikenali kepada para peminatnya sebagai SkyMagenta Craft – untuk berkongsi hasil ciptaannya di saluran beliau. Beliau mempercayai bahawa platform tersebut merupakan cara yang bagus untuk berkongsi minatnya bersama para peminat kraftangan yang lain.

“YouTube merupakan sebuah platform perkongsian video yang hebat untuk saya berkongsi minat bersama para penonton yang memiliki minat yang sama,” kata Wai Yee. “Platform tersebut juga merupakan cara untuk saya berhubung dengan para peminat lain dari serata dunia kerana kebanyakkan penonton saya berada dari luar Malaysia.”

Saluran bagi pakar kewangan peribadi Spark Liang adalah seumpama perpustakaan pengetahuan kewangan bagi para penontonnya. Bagi perancang kewangan ini, beliau memutuskan untuk memulakan sebuah saluran YouTube disebabkan oleh perlunya untuk pengetahuan tersebut diakses secara mudah oleh para penonton yang memerlukannya pada bila-bila masa.

“Pada mulanya, saya membuat video YouTube kerana saya kerap mengulangi penerangan mengenai konsep-konsep kewangan yang sama kepada rakan-rakan saya,” kata Spark.

“Saya fikirkan yang ia lebih mudah untuk menerangkannya dalam bentuk video supaya saya tidak perlu mengulangi perkara yang sama. Ia juga membantu orang ramai bagi pelbagai perkara berkaitan kewangan, termasuklah cara-cara membahagikan gaji, peratusan yang perlu ditetapkan bagi setiap kategori, dan cara-cara untuk membayar semula pinjaman PTPTN.”

Dengan latar belakang yang berlainan, para pencipta kemahiran hidup seperti mereka seringkali lebih mudah untuk didekati berbanding para influencer konvensional. Lebih daripada 77% para pelanggan pencipta YouTube mempercayai bahawa para YouTuber adalah lebih tulen dan boleh dipercayai.

“Kami dapati bahawa lebih ramai dari generasi milenium yang mempercayai para pencipta kandungan berbanding selebriti tradisional kerana para YouTuber mendengar dan berinteraksi bersama para penonton mereka, lantas menghasilkan sebuah persahabatan yang tulen dan bukan hanya sebagai peminat,” kata Zeffri Yusof, Ketua Komunikasi dan Hubungan Awam di Google Malaysia.

Generation YouTube merupakan inisiatif YouTube Malaysia untuk mengetengahkan para pencipta kandungan tempatan yang sedang menempa nama, terpilih berdasarkan impak yang diwujudkan mereka. Panel-panel sebelumnya telah mengetengahkan para pencipta fesyen dan kecantikan, para pencipta Malaysia Timur, para YouTuber komedi, dan juga para vlogger influencer generasi milenium.

Anda juga boleh menjadi pencipta kandungan di YouTube dan jadi seperti Ili, Jerry, Ng Wai Yee, Spark dan Sean. Bagaimana hendak mula? Daftar sahaja akaun di YouTube dan muat naik kandungan anda pula. Jika anda mahu dikenali dan mempunyai pengikut dari serata dunia, mula hasilkan kandungan anda sekarang.